‘Tak Pandai Hipokrit’ – Ismail Izzani Mengaku Masih ‘Clubbing’

Sebelum ini, tular sebuah video memaparkan seorang lelaki mirip Ismail Izzani dilihat memeluk seorang wanita seksi di sebuah kelab malam sambil mencium pipi dan leher dalam keadaan ghairah.

Dalam satu laporan, Ismail menjawab kontroversi tersebut dengan mengakui bahawa dirinya memang ke kelab malam dan mengatakan bahawa dia manusia biasa tidak mampu lari daripada melakukan kesilapan.

“Tentang pergi kelab malam atau berparti, kadang-kadang kita semua masih pergi. Saya masih pergi.

“Tapi, saya tahu batasnya. Ada benda kita pergi ke sana ada sebab. Kadang-kadang, kawan kita ada di sana. Kadang-kadang juga, sebab nak berseronok.

“Saya tak mahu hipokrit dan mengakui dalam hidup, kita banyak buat silap,” katanya

Tambahnya, sebagai selebriti terkenal, sudah tentu lokasi dan keberadaannya pasti akan menjadi perhatian dan buah mulut orang ramai.


Tak Perlu Tunggu Jodoh, Bella Terjah ‘Port’ Lauk Kenduri Kahwin Yang Hari-Hari Buka

Rindu kenduri kahwin? Tak dapat jemputan langsung waktu sekarang ini? Jangan risau. Di tepi jalan Bukit Bintang, Kuala Lumpur, ada sebuah gerai kecil yang menyediakan juadah Nasi kenduri utara yang anda boleh makan tiap-tiap hari tanpa jemu!

Dengar saja boleh makan tiap-tiap hari, Bella order secara delivery Set Nasi Hujan Panas berserta 3 pilihan lauk yang memang asli dari negeri jelapang pagi dengan Set Nasi Ikan Temenung Malam-Malam. Senang cerita, kombinasi yang ada ni memang the best.

Tak sabar nak cuba? Dah terliur? Mari sama sama kita kecur lidah sambil lihat Bella makan, ayuh!


‘Tak Pernah Kiss Ustaz’ – Caprice Dedah Perbualan Mangsa Bersama PU Azman

Kecoh baru-baru ini apabila tular perbualan ‘child grooming’ melibatkan seorang pendakwah selebriti terkenal iaitu PU Azman bersama seorang individu yang didakwa pelajar sekolah menengah.

Isu yang berlaku secara tidak langsung membuatkan ramai terkejut mengetahui PU Azman yang sering tampil di kaca TV membincangkan soal agama terpalit dengan isu seperti ini. Malah, tular di Instagram @capricedaddycap baru-baru perbualan individu yang didakwa sebagai PU Azman bersama seorang pelajar.

A post shared by Tiger of AlQuds (@capricedaddycap)

Menerusi perbualan yang dikongsikan, Caprice melabelkan perbualan tersebut sebagai cara gay-child-predators menarik perhatian mangsa. Difahamkan mangsa yang merupakan seorang pelajar dari Perak ini hadir bertemu Caprice untuk berkongsi ‘pengalaman’ yang dilalui beliau.

Perbualan yang dikongsikan telah menimbulkan pelbagai respon di kalangan netizen. Terdapat netizen yang mempertikaikan tujuan mangsa melaporkan kepada Caprice berbanding kepada pihak polis. Tidak kurang juga kurang bersetuju dengan langkah Caprice untuk mengongsikan perbualan di media sosial.

Malah, terdapat netizen yang mempertikaikan mengapa pelajar berkenaan seolah ‘melayan’ dengan perbualan PU Azman tersebut. Meskipun menerima pelbagai respon dan tohmahan, Caprice menerusi Instagram Stories tampil memaklumkan tujuan beliau mendedahkan perkara ini bagi mengelakkan lebih individu atau pelajar yang menjadi mangsa.

Caprice turut memaklumkan mereka yang mengecam beliau seharusnya sedar betapa teruknya impak child grooming atau hubungan sesama jantina melibatkan individu bawah umur ini mampu memberi kesan kepada mental mangsa.

Beliau turut sedia memaafkan individu yang mengecam beliau dan berharap isu seperti ini tidak lagi berulang kerana masih ramai lagi mangsa yang mendiamkan diri kerana takut isu yang dibongkarkan tidak dipercayai ramai atau tidak mendapat keadilan sewajarnya.


Tidak Pernah Lambat, Pemandu Melayu Ini Terima Pujian Daripada Bekas Menteri Pengangkutan

Sejak seminggu yang lalu, negara kita mengalami perubahan kerajaan selepas perdana menteri ketujuh, Dr Mahathir Muhammad mengumumkan letak jawatan selepas hampir dua tahun menyandang posisi tersebut.

Perletakan jawatan beliau itu juga sekaligus menjadikan barisan kabinet yang dibentuk selepas Pilihan Raya Umum Ke 14 yang lalu juga terbubar dan portfolio menteri juga bakal berubah selepas Tan Sri Muhyiddin Yassin diumumkan sebagai perdana menteri yang baru.

Antara yang turut meninggalkan pejabat mereka selepas peralihan kerajaan ini adalah bekas Menteri Pengangkutan Anthony Loke.

Tatkala netizen dan masyarakat meninggalkan perhargaan buat menteri-menteri seperti menteri kesihatan Dr Dzulkefly, berbeza pula dengan Anthony yang memberikan ucapan penghargaan buat pemandu peribadinya, Hazril.

“Saya selalu mendapat pujian daripada penganjur majlis dan wartawan bahawa saya selalu sampai ke majlis lebih awal daripada jadual.

“Sebenarnya, kredit itu pergi kepada Hazril […]. Time managementnya sangat baik. Saya jarang lewat ke mesyuarat atau majlis.

Menurut Anthony, Hazril adalah pemandunya sejak hari pertama dia menjejakkan kaki ke Kementerian Pengangkutan dan sentiasa bersamanya dalam tempoh hampir dua tahun dia berkhidmat di sana.

Walaupun sentiasa bersama beliau sehingga ke lewat malam bagi menghadiri program, namun Hazril menurut Anthony tetap akan sampai ke rumahnya di awal pagi.

“Tak pernah complain, tak pernah kata letih.

“Dia selalu kata , “YB cakap saja nak keluar pukul berapa,” tulisnya di Facebook.

Menganggap Hazril sebahagian daripada pasukannya pejabat Menteri, Anthony juga sempat berpesan kepada Hazril dan isterinya yang juga merupakan kakitangan Kementerian Pengangkutan dalam kiriman tersebut agar terus berkhidmat dengan bersungguh-sungguh.

“Saya juga harap anak comelnya sentiasa sihat,” kongsi Anthony di Facebook.

Anthony Loke adalah menteri pengangkutan Malaysia dan pernah mencuri tumpuan sebelum ini selepas ‘turun padang’ secara mengejut bagi memeriksa mesin tiket KTM di sekitar Kuala Lumpur pada awal tahun lalu.

Tetapi selepas kabinet secara rasminya terbubar pada minggu lalu, Anthony tidak lagi memegang jawatan tersebut selepas hampir dua tahun bergelar Menteri Pengangkutan.

Baca perkongsian kami tentang netizen yang menzahirkan ucapan terima kasih mereka buat Menteri Kesihatan Malaysia, Dr Dzulkefly Ahmad yang turut meninggalkan jawatannya sebagai menteri. Klik pautan di bawah untuk membaca.

Berjaya Tangani Covid-19 Dan Larangan Merokok Di Restoran, Netizen Kenang Jasa Bekas Menteri Kesihatan

Landskap Politik Malaysia, Golongan Mana Paling Rugi Jika Berlaku Perubahan Kerajaan?

Kemelut Politik Di Malaysia, Bagaimana Dunia Luar Melihat Kita?


Tak Pernah Terfikir Nak Berhenti, Tapi Kejadian Ini Buat Saya Tidak Lagi Merokok

Perkenalan saya dengan si dia bermula seawal usia 14 tahun (tahun 1997). Bercinta dengan cik Dunhill 7s, cik Perrily’s 25s, cik Suria dan melekat di hati adalah Marlboro 14 soft pack. Dan paling akhir Marlboro 20 soft pack. Nampak macho ketuk soft pack sampai keluar rokok gitu.

Saya bermula bukan dengan pengaruh kawan. Saya terpengaruh dengan libido mahu nampak matang dan macho serta imej bad boy jejaka jejaka SBP di Sekolah Menengah Sains Sultan Mohamad Jiwa.

Kesimpulannya saya terpengaruh dengan lagak rakan-rakan yang nampak macho bila menghembus huruf ‘O’ ketika saya masih mengira bulu di kaki.

Bermula dengan achai jaga line di tandas. Jadi achai fly beli rokok dan sampailah jadi senior yang pau rokok junior. Adrenalin ketika membuat senaman paru paru dengan risiko tertangkap memang mengujakan.

Degupan jantung ketika menyeludup rokok masuk ketika keluar outing memang tidak pernah dilupakan. Tambah lagi saya dulu usahawan Maggi. Jadi mudahlah saya seludup ke dalam asrama.

Alhamdulillah saya tidak pernah tertangkap atau tergantung sekolah. Malah menjadi Pengawas sejak tingkatan 3 (saya pun tidak tahu mengapa). Sampailah tingkatan 5 saya dilucutkan jawatan dan bukan atas sebab rokok – ironi bukan?

Pada harijadi 18 tahun iaitu umur dibenarkan merokok, ayah saya membawa saya berjalan jalan – ‘father and son’ moment di dalam kereta. Menasihatkan saya dengan umur 18 tahun jangan merokok kerana rugi dan tidak berfaedah. Sebagai anak yang baik saya mengiyakan sahaja dengan berkata “baiklah ayah”.

Kehidupan saya sebagai perokok yang macho diteruskan di matrikulasi Kolej Taj
universiti UPM, bisnes MLM Luxor, bisnes komputer OKCS

Saya selalu ditanya oleh kawan kawan, bila nak berhenti rokok? Jawapan saya selalunya “sudah bermula mengapa mahu berhenti?”

Saya memang tidak pernah ada niat berhenti merokok hatta bila pergi kursusk xx tahun 2012. Kan ada sesi baling rokok. Saya tak terusik nak baling pun. Dalam hati saya berkata semua yang buang rokok ni poyo. Memang poyo pun. Semua isap rokok balik selepas kursus xx. Semangat kejap je.

Sehinggalah 2013, saya dilanda demam dan terlantar seminggu. Dan of course BUKAN sebab rokok. Yang menjadi cabaran kepada saya adalah kerana saya tidak boleh duduk saja dan sakit. Saya mesti bekerja. Dan oleh sebab demam tak kebah-kebah membuatkan saya tak tahan lagi nak tinggal di rumah.

Maka pada hari ke 10 saya demam, saya berdoa, “Allah kau sembuhkan aku. Aku berjanji akan berhenti merokok.”

Tahu jadi apa? Esoknya saya sihat. Dan berdasarkan janji saya, saya patuh dan taat. Saya tidak sentuh rokok sampai ke saat saya menulis artikel ini. Alhamdulillah.

Rindu rokok? Tidak pernah.
Susah nak tinggalkan rokok? Senang je.
Nak merokok balik? Tidak pernah terfikir.

Apa saya dapat lepas saya berhenti merokok? Satu, poket sentiasa ada duit. Kedua,  terasa ringan otak kerana dulu bila sangap rokok kena carik mana tempat makan jual rokok (kalau tak ada kawan nak pau).

Ketiga, mudah didampingi kerana saya tidak berbau rokok. Keempat, anda boleh rasa rezeki lebih mudah sampai dan tidak disekat-sekat. Kelima, susah nak sakit.

Bila saya jadi quitter, saya juga sedar satu perkara. Orang merokok ni banyak buang masa. Nak masuk kereta merokok. Nak keluar kereta merokok. Berak nak rokok. Lepas makan nak rokok. Nak mula meeting nak rokok. Lepas meeting nak rokok. Semua rokok. Semua benda di atas saya pernah buat.

Dan bila orang kata susahnya nak berhenti, TIPU.
Berhenti sikit sikit, jadah dia. Poyo gila kalau saya jumpa mamat macam ni.
Nak berhenti – berhenti jelah.

Sebab anda tidak berhenti adalah kerana anda tidak berhenti kerana Allah. Jika anda besarkan Allah, Allah akan bantu anda berhenti. Pernah mintak Allah untuk anda berhenti merokok? Saya pernah dan Allah bantu saya

Oh ya, saya bukan nak positionkan diri buat seminar berhenti merokok. Atau jadi ustaz yang anda cari selama ini. Saya berkongsi kisah saya dan si dia. 20 tahun saya merokok dan saya berhenti begitu saja. Lepaskan kisah cinta saya dan move on dengan hidup saya.

Mengapa kisah cinta? Kerana bibir saya bertemu bibir si dia lebih banyak dari bibir isteri saya. Dan jika anda kawan saya dan anda masih lagi merokok, go on – we still kawan.  Saya tidak letakkan rokok sebagai tanda kawan kita.

Saya pernah merokok jadi saya tahu bagaimana seronoknya menghembus asap menghalau puaka. Saya berdoa, Allah akan bantu anda stop dan jadi macho secara sihat.

Siapa sini quitter macam saya? Boleh kongsi kisah bagaimana anda berhenti?
Supaya menjadi inspirasi generasi akan datang.


‘Tak Rasa Apa Dari Pinggang Ke Kaki’- Hafizh Syahrin Kongsi Detik Kemalangan Ngeri Di Austria

Hujung minggu yang lalu, pelumba negara Hafizh Syahrin terlibat dalam kemalangan ngeri ketika perlumbaan kategori Moto2 dalam kejohanan dunia MotoGP yang berlangsung di Austria.

Hafizh ketika itu yang datang dari belakang dan berada dalam kedudukan slipstream (mencucuk) pelumba lain tidak berjaya mengelak motosikal milik Enea Bastianini yang terjatuh sekaligus mencetuskan antara kemalangan yang paling ngeri pernah disaksikan dalam sejarah MotoGP.

Berpunca daripada perlanggaran itu, Hafizh dapat dilihat dengan jelas melayang ke tengah litar dan motosikalnya pula hancur dengan sebahagian besar komponen jenteranya berterbangan di udara.

Sehingga semalam, peminat-peminat dan rakyat Malaysia masih lagi ternanti-natikan untuk mendengar daripada Hafizh sendiri untuk mengetahui apa sebenarnya yang berlaku ketika itu.

Hafizh yang dibawa ke hospital sejurus kemalangan itu sebelum ini difahamkan belum memberikan sebarang kenyataan dan hanya memberitahu keadaannya yang kini stabil melalui perkongsian di media sosial.

Bagaimanapun, dalam laporan segmen sukan yang terbit di Buletin Utama pada semalam, Hafizh memberikan penjelasan panjang lebar mengenai kejadian yang berlaku pada Ahad lalu. Dalam temubual yang dibuat melalui panggilan telefon itu, Hafizh menceritakan daripada sebelum kemalangan sehingga dia dibawa ke hospital oleh pasukan paramedik.

Menurut Hafizh, ketika sebelum kemalangan tersebut berlaku dia memang mengetahui ada pelumba di hadapannya yang sudah terlibat dalam kemalalangan kerana dapat melihat Enea Bastianini berlari ke luar litar.

Bagaimanapun beiau yang ketika itu berada dalam keadaan slipstream pelumba lain dan cuba memotong Jake Dixon tidak menyangka motosikal yang ditinggalkan Bastianini itu berada di tengah-tengah litar.

“Saya tahu yang Bastianini jatuh saya nampak dia berlari tapi saya tak sedar motosikal dia ada dekat situ jadi bila saya ketengah saja saya tak boleh buat apa .

“Saya tak brek saya tak tutup minyak saya just full throttle , time tu kelajuan dalam 160-180 km/j. Kalau saya brek saya akan lagi senang patah kedua-dua tangan saya just full throttle dan bila dekat dengan motosikal itu saya lepaskan terus tangan saya.

Walaupun berjaya mengawal pelanggaran tersebut sebaik mungkin dan mendarat dengan badannya (bukan kaki dan tangan) namun Hafizh menceritakan dia masih melalui detik-detik cemas selepas itu.

Selepas luncuran yang dialaminya di litar yang berpunca dari pelanggaran itu berhenti, Hafizh memberitahu beliau tidak boleh merasakan apa-apa di bahagian bawah badannya.

“Saya tiba-tiba tak rasa dari bahagian pinggang saya ke bawah dekat kaki dan saya tidak boleh bergerak langsung.

“Saya masih sedar waktu itu cuma tak berapa kuat dan masa ambulans datang ramai-ramai dekat keliling ,saya boleh cakap saya tak rasa bahagian bawah saya tak rasa kaki apa semua,” kongsinya dalam temu bual tersebut.

Bagaimanapun, Hafizh berkata semuanya berubah selepas dia dibawa ke pusat perubatan di mana dia diberikan rawatan selepas sut perlumbaan yang dipakainya dipotong oleh kakitangan perubatan.

Beberapa minit selepas rawatan Hafizh memberitahu dia mula merasakan kembali jarinya sedikit demi sedikit dimana dia menjelaskan darah di keseluruhan badannya mula berjalan seperti biasa.

Walaupun kemalangan yang dilalui Hafizh itu boleh dikatakan antara yang paling mengerikan pernah disaksikan namun beliau dilaporkan tidak mengalami sebarang kecederaan serius dan sudah mampu berjalan dengan menggunakan tongkat.

Hafizh bagaimanapun perlu menjalani pemeriksaan sekali lagi pada Khamis ini sebelum diisytiharkan cergas untuk dibenarkan menyertai perlumbaan seterusnya hujung minggu ini.

Anda boleh menonton perkongsian penuh Hafizh Syahrin yang disiarkan dalam Buletin Utama pada semalam bermula dari minit ke 37.00 dalam video di bawah.

Hafizh Syahrin sebelum ini pernah membuat kerja gila dengan bertanding dalam perlumbaan kereta dan motosikal dalam hujung minggu yang sama. Baca perkongsian kami di pautan di bawah.

Hafizh Syahrin Buat Kerja ‘Gila’, Sertai Perlumbaan Kereta 1,000km Di Sepang

Hafizh Syahrin Pemilik Cap Dagangan ‘Bossku’?


22 Aktiviti Menarik Yang Boleh Anda Lakukan Bila Travel Ke Cappadocia Turki

Cappadocia merupakan satu lokasi yang menawarkan bentuk muka bumi yang unik. Terletak di bahagian tengah Turki, Cappadocia sebenarnya adalah satu wilayah yang besar  dan terdapat 9 bandar utama di wilayah yang terdiri daripada :

i) Nevşehir — merupakan bandar utama bagi wilayah Cappadocia

ii) Ürgüp — bandar terbesar di Cappadocia. Aktiviti perniagaan banyak dijalankan di sini. Satu ketika dulu Urgup merupakan destinasi pelancongan utama di Cappadocia tapi kini tidak lagi kerana ramai yang lebih suka ke Goreme.

iii) Göreme — inilah lokasi yang terdapat banyak rumah gua kerana bentuk mukabuminya. Kerana keunikan ini juga Goreme menjadi tumpuan utama pelancong dan traveller untuk melihat dan merasai pengalaman berbeza.

iv) Uçhisar — bandar tertinggi di daerah ini.  Pernah menjadi lokasi kediaman dan pertahanan tertinggi bagi daerah ini.

v) Avanos — bandar yang terkenal dengan industri membuat periuk tembikar (pottery).

vi) Ortahisar — satu lagi daerah yang lebih kecil yang memiliki istana batu di puncak bukit, sama seperti Uchisar.

vii) Mustafapaşa — merupakan perkampungan lama Greek.

viii) Guzelyurt — juga merupakan perkampungan lama Greek di Cappadocia. Di sini terdapat kota bawah tanah (underground cities), gereja St. Gregorius, gereja Red Church, dan lembah Monestary (ie Monestary valley).

ix) Ihlara Valley — merupakan lembah (canyon) paling dalam di Cappadocia.

Berada di Cappadocia buat kita rasa seperti sedang berada di dunia asing kerana keunikan bentuk muka buminya.

Melihat view sekitar Goreme, Cappadocia daripada salah satu bumbung bangunan yang masih dalam pembinaan di sini. Kami dapat naik ke atas sebab ada tangga kat tepi bangunan yang dibina bersambung dengan gua batu. Nak buat hotel gua jugalah ni agaknya.

Letusan gunung berapi besar daripada Mount Erciyes dan Mount Hasan yang berlaku ribuan tahun dulu telah merubah lanskap di Wilayah Cappadocia dan menghasilkan bentuk mukabumi yang unik.

Hakisan oleh angin, air, perubahan cuaca dan kesan gempa bumi pula telah menghasilkan berbagai bentuk batu yang pelik membuatkan rasa seperti berada di dunia lain. Warnanya batu-batu di sini juga berubah-ubah daripada putih, merah jambu, hijau dan kuning.

Lokasi popular di Cappadocia yang sering dikunjungi para traveller pada masa kini adalah Goreme dan beberapa bandar sekitarnya kerana di sinilah berbagai jenis batu-batuan unik ini berada.

Sewaktu ke Turki baru-baru ini saya telah berpeluang menghabiskan masa selama 6 hari di Cappadocia, tanpa guide dan pemandu pelancong. Semuanya dirancang sendiri termasuk penginapan, pengangkutan dan aktiviti yang dilakukan sepanjang berada di sini.

Saya kongsikan di sini beberapa aktiviti berikut sebagai rujukan jika anda juga mahu travel ke Cappadocia.  Okey, jom kita mulakan.

1. Mengunjungi Goreme Open Air Museum – bayaran masuk 25 Lira.

Pada tahun 1984 Kerajaan Turki telah menandatangani perjanjian kerjasama dengan dengan UNESCO bagi memelihara tinggalan sejarah yang terdapat di seluruh Turki.

Antara yang diwartakan sebagai Tapak Warisan Sejarah UNESCO adalah gereja-gereja lama yang dibina di dalam gua di sekitar Goreme.

Antara yang unik di Goreme, Cappadocia – menara semula jadi yang terjadi daripada hakisan angin, air dan perubahan cuaca.

Merupakan Tapak Warisan Sejarah UNESCO, di sini terdapat tinggalan  gereja purba yang dibina di dalam gua-gua batu.

Goreme Open Air Muzeum menawarkan koleksi terbaik lukisan di bumbung dan dinding gereja di rantau ini. Tiket masuk ke Open Air Muzeum adalah 25 Lira seorang.

2. Meneroka lembah bertentangan dengan Goreme Open Air Muzeum – percuma.

Salah satu view di lembah bertentangan dengan Goreme Open Air Muzeum.

View dari dalam salah satu gereja lama. Saya sempat bertanya kepada seorang penduduk di sini bernama Mustafa apa yang berbeza di Open Air Muzeum berbanding lembah yang bertentangan dengan muzium ini?

Jawab Mustafa, bezanya hanyalah di dalam muzium ada lebih banyak gereja purba berbanding di bahagian luar. Dari segi pemandangan, gua, batu-batuan dan muka bumi hampir sama saja.

Saya ingat nama dia sebab sama dengan nama Mustafa Kamal Attaturk.

Jika tak ada bajet nak masuk Goreme Open Air Muzeum dan mahukan sesuatu yang percuma dengan pemandangan yang hampir sama, bolehlah ke lembah yang terletak berhadapan dengan Goreme Open Air Muzeum. Dan sebenarnya inilah yang telah saya lakukan. Haha!

Lokasi lembah yang terletak di seberang jalan muzium ini juga tak kalah dari segi keunikannya. Memiliki sejarah yang sama, lembah ini turut memiliki gereja-gereja lama yang dibina oleh penganut Kristian terawal di sini satu ketika dulu. Lembah ini juga menjadi laluan untuk ke Red Valley dan Rose Valley.

Oleh kerana Goreme Open Air Muzeum adalah tarikan utama, semestinya ramai pelancong yang berkunjung ke sini. Berbeza di lembah bertentangan, saya bukan saja tak perlu bersesak dengan pengunjung lain tetapi juga boleh bergambar sakan dengan berbagai aksi tanpa adanya photobomb daripada para pengunjung yang boleh buat gambar nampak spoil. Haruslah saya suka.

3. Hiking di Red Valley dan Ros Valley- percuma

Red valley di belakang dan Rose Valley di depan. Macam mana nak kenal dan bezakan Red Valley dan Rose Valley? Cuba lihat bentuk batu-batu di bahagian depan tu? Macam kuntuman bunga ros kan? Sebab tu dipanggil Rose Valley.

Red Valley dan Ros Valley adalah lembah yang unik kerana warna batu-batu di sini berubah daripada oren ke merah bergantung kepada kedudukan matahari.

Di siang hari batu-batu di sini berwarna oren tetapi ketika matahari terbenam ia bertukar warna menjadi kemerahan dan warnanya menjadi lebih jelas.

Cara ke Red Valley dan Ros Valley adalah dengan melalui kawasan lembah yang terletak di seberang jalan berdepan dengan Goreme Open Air Museum. Hanya perlu ke seberang jalan dan mulakan perjalanan anda.

4. Berkunjung ke Zelve Open Air Museum – 8 Lira untuk masuk ke muzeum dan 7 Lira lagi jika nak masuk ke dalam gereja lama di sini.

Satu lagi menara semulajadi yang ditemui semasa on the way ke Zelve Muzeum. Sebenarnya Zelve Muzeum tak jauh dari Pasabag. Jika ada masa, lepas ke Pasabag boleh terus ke Zelve Muzeum.

Antara pemandangan di bahagian luar Zelve Muzeum. Masa tak mengizinkan untuk saya explore Zelve Muzeum dengan lebih lama.

Saiz muzeum ini adalah 4 kali ganda lebih besar daripada Goreme Open Air Museum. Memiliki 3 lembah dan berkeluasan 1.5km, muzeum ini kurang menerima kunjungan pelancong berbanding Goreme Open Air Museum.

Menariknya tentang Zelve, ia merupakan perkampungan lama yang pernah didiami bersama secara harmoni oleh penduduk beragama Islam dan orang-orang Greek beragama Kristian sehingga tahun 1924.

Kemudiannya penduduk beragama Kristian (yang terdiri daripada orang-orang Greek ini) dipindahkan ke Greece dan tinggalkan kampung halaman mereka buat selama-lamanya melalui program pertukaran orang-orang Turki dan Greek dimeterai oleh Kerajaan Turki dan Kerajaan Greece.

The Convention concerning the Exchange of Greek and Turkish populations sebenarnya merupakan pertukaran berdasarkan agama dan bukannya berasaskan etnik.

Kira-kira 1.3 juta orang-orang Greek yang merupakan penganut Kristian Ortodoks dari Empayar Uthmaniyyah dipindah ke Greece. Sebagai pertukaran, lebih daripada 350 ribu umat Islam yang tinggal di Greece pula telah dipindah ke Turki.

Kenapa pula adanya pertukaran seperti ini? Ia kerana berlakunya pertumpahan darah yang melibatkan pertembungan antara 2 agama ini di Turki pada ketika itu.

Kemudiannya pada tahun 1952, perkampungan Zelve diambil alih sepenuhnya oleh kerajaan Turki dan penduduknya dipindahkan ke perkampungan Aktepe.

Sebelum kerajaan Turki mengambil alih Zelve, pernah terjadi 3 orang penduduk yang menetap di sini meninggal dunia kerana ditimpa oleh bumbung dan dinding rumah gua mereka yang runtuh disebabkan oleh hakisan.

5. Naik hot air balloon – EURO 95 hingga EURO 170

Indahnya dunia kat sini. Dapat lihat gereja purba yang terletak di celah batu dan di dalam gua. Dapat lihat bentuk muka bumi Cappadocia yang unik. Dan…

Dapat lihat hot air balloon yang berterbangan di udara. Boleh terlupa dengan cuaca yang sejuk.

Harga paling murah yang berjaya saya semak sewaktu di sini adalah EUR 95. Biasanya untuk pakej dengan harga begini perlu naik beramai-ramai dalam 1 bakul sehingga 35 orang. Jika naik pakej begini cubalah dapatkan spot di bahagian paling tepi, barulah dapat view menarik.

Hot air balloon adalah antara aktiviti paling menarik di Goreme, Cappadocia. Jika ke sini jangan lepaskan peluang untuk naik belon panas sambil menikmati pemandangan indah dan unik Cappadocia dari atas.

Namun jika angin bertiup terlalu kencang, kemungkinan besar penerbangan hot air balloon dibatalkan atas faktor keselamatan.

Pakej yang banyak ditawarkan di internet bagi hot air balloon adalah sekitar EUR 110 hingga EURO 170, bergantung kepada saiz bakul. Lagi kecil saiz bakul lagi mahal harganya kerana jumlah penumpang yang naik adalah lebih sedikit dan tidak perlu bersesak-sesak.

Bagi saya dan keluarga, kami berjaya dapatkan pakej untuk bakul kecil pada harga sama dengan saiz bakul sederhana. Kami dapat diskaun sebab tuan punya hotel tempat kami menginap adalah pilot hot air balloon. Jumah yang naik bakul hot air balloon bersaiz sederhana adalah seramai 16 orang.

6. Melihat matahari naik (sunrise) – percuma

Bila langit mula mempamerkan warna ‘gila’ begini siapa saja boleh tertawan. Apatah lagi bila turut dihiasi belon yang berterbangan di udara. Suasana macam ni selalunya tak lama.

Ini real punya tau, bukan edit. Haha! View macam ni kita hanya akan dapat jika ke panorama view point dan berada di tempat yang betul. Tak semua orang dapat spot untuk gambar macam ni.

Tak ada bajet nak naik hot air balloon? Janganlah sedih. Pergi saja ke panorama view point terdekat dengan hotel dan nikmati pemandangan indah di waktu pagi  di Goreme.

Biasanya setiap pagi langit Goreme akan dihiasi dengan belon panas yang berterbangan di udara. Dan pemandangannya memang sangat menarik.

Terdapat beberapa panorama view point di Goreme yang boleh dijadikan spot menarik untuk lihat sunrise.

Macam mana nak tau di mana lokasi panorama view point terdekat? Tanya saja pada hotel tempat anda menginap, dorang mesti tahu punya.

Yang penting mesti bangun awal pagi, pakai baju yang sesuai (terutama jika ke Cappadocia di musim sejuk) dan terus ke panorama view point.

Dari segi pemandangan di panorama view point juga tak kalah cantiknya. Cuma bezanya tak dapatlah lihat batu-batu unik dan gua dari view atas macam naik hot air balloon.

Pemandangan Rose Valley dan Red Valley sewaktu matahari terbenam. Warna kedua-dua lembah ini bertukar menjadi kemerahan dan lebih jelas di waktu ini. Nampak bulan di langit tu? Dan sayup di belakang sana adalah Mount Erchiyes.

Ini pula Love Valley, berada di dasar lembah. Jika nak lamar kekasih di Cappadocia dengan cara yang unik mungkin di sinilah tempat yang paling sesuai.

Sesuatu yang tak wajar dilepaskan jika berkunjung ke Cappadocia adalah melihat panorama indah sewaktu matahari terbenam di Love Valley, Red Valley dan Rose Valley. Sekali lagi, pergi lah ke panorama view point kerana pada waktu inilah kita berpeluang melihat Rose Valley dan Red Valley bertukar warna daripada oren kepada merah dan menjadi lebih jelas.

Pemandangan sewaktu matahari terbenam di Cappadocia juga sangat cantik dan unik.

8. Berkunjung ke pasar tani di Goreme – percuma (silap gaya dapat makanan percuma juga, hehe)

Selain di Goreme, saya berpeluang ke pasar tani sekali lagi iaitu di Gulagac sewaktu dalam perjalanan ke Ihlara Valley. GPS telah membawa kami kelaluan yang ditutup pada hari tersebut kerana adanya pasar tani.

Apa lagi, terus singgah dan lihat apa yang menarik di sini.

Gambar: Kuaci yang dijual di pasar tani. Main lambak dalam besen besar je. Baru tahu orang Turki suka makan kuaci rupanya.

Paling best orang-orang di pasar ni sangat sporting. Mereka nampak saya bawa kamera dan snap gambar dari jauh. Bila dah dekat ada yang panggil dan suruh saya tangkap gambar mereka.

Lepas snap gambar, dibungkusnya pula makanan untuk saya rasa. Inilah antara momen yang buat saya jatuh hati dengan Cappadocia.

Jika kebetulan anda berada di Goreme pada hari rabu, jangan lepaskan peluang untuk ke pasar tani yang terletak tak jauh daripada stesen bas dan teksi Goreme.

Sesuatu yang istimewa tentang hasil tani di Cappadocia ialah semua hasil tanaman di sini adalah organik dan bebas daripada bahan kimia.

Malahan jika ada mana-mana petani yang didapati menggunakan racun serangga, lesen untuk menjual hasil tani mereka akan di tarik balik seumur hidup. Ia merupakan satu undang-undang yang ketat.

Sesuatu yang juga istimewa tentang Cappadocia adalah tanahnya yang subur kerana ia terhasil daripada debu gunung berapi pada ribuan tahun dulu.

Para petani di sini juga menggunakan baja semulajadi daripada najis burung merpati menjadikan sayur-sayuran dan buah-buahan di sini lebih manis dan sedap berbanding di daerah lain di Turki.

9. Tinggal di hotel gua di sekitar Goreme (fairy chimney)

View salah satu hotel gua yang terdapat di Cappadocia dengan sentuhan moden. Rumah gua di Cappadocia dikenali sebagai Fairy Chimney.

Yang ni bukan hotel ye. Tapi reban ayam dalam gua. Untung lah kau ayam dapat dok dalam reban unik macam ni.

Ia satu pengalaman unik dan mungkin juga akan buat kita terbayang kisah sejarah di sini dulu sewaktu di awal perpindahan para penganut Kristian ke daerah Cappadocia.

Sehingga kini masih ramai penduduk di Goreme dan sekitarnya yang menjadikan gua sebagai kediaman mereka tetapi dengan gaya yang lebih moden. Gua di sini juga turut dijadikan hotel.

Fairy chimney (gua batu) di Cappadocia turut dijadikan sebagai pejabat (atau balai) pasukan keselamatan yang dikenali sebagai Jandarma.

Jandarma Office – probably one of the coolest Arm Forces office in the word!

Jandarma adalah satu daripada cabang Angkatan Tentera Turki yang bertanggungjawab memastikan ketenteraman awam di kawasan yang berada di luar bidang kuasa pasukan polis (biasanya di kawasan luar bandar).

Kat Pasabag ni jika sekadar nak datang sekejap boleh, nak meneroka sampai ke belakang dan habiskan masa sampai 2 ke 3 jam pun boleh. Kat bahagian depan ada jalan berturap. Kat belakang sana jalannya tak berturap tapi turut menawarkan view yang menarik dan dikira sebagai road less traveled kerana tak ramai yang meneroka hingga jauh ke belakang.

Inilah cabaran kami masa kat sini. 2 ekor anjing ni jinak sangat. Dok mengikut je sambil nak gesel-geselkan badan. Sebenarnya depa 2 ekor ni nak mintak aiskrim kami. Tak jadi nak jalan kat sini lama-lama. Huhu.

Oleh kerana terdapat berbagai bentuk batuan di Cappadocia, Pasabag merupakan satu lagi lokasi yang tak patut dilepaskan. Batu-batuan di sini juga unik dan berbeza berbanding di lokasi lain di sekitar Goreme. Dah tentu gereja purba dalam gua pun ada kat sini.

11. Berimaginasi di Devrent Valley – percuma

Tarikan utama kat sini adalah batu bentuk unta ni. Siap kena pasang pagar. Tak ada peluang lah nak bergambar dekat-dekat.

Devrent Valley juga dikenali sebagai imagination valley. Bentuk-bentuk batu di sini unik dan berbagai rupa. Dan boleh main teka-teka ini bentuk apa, itu bentuk apa. Tiada bayaran masuk dikenakan dan pemandangan di sini juga menarik.

12. Meneroka Pigeon Valley dan Love Valley – percuma

Inilah Pigeon Valley. Gua-gua di lereng bukit di sini masih dijadikan tempat tinggal oleh penduduk di sini.

Masa turun ke Pigeon Valley terserempak dengan kuda-kuda jinak ni. Masa berjalan naik dari lembah ni bertembung pula dengan tuan kuda yang datang dengan anjing dia yang besar. Terus jalan ke tepi pelan-pelan.

Macam faham-faham je, tuan dia cakap sambil senyum – tak pe, anjing dia tak garang (agaknya lah, dari gaya bahasa tubuh dia. Nak faham bahasa Turki yang dia tuturkan memang tak lah jawabnya).

Istilah Fairy Chimney di sini diambil daripada bentuk gua dan batu-batuan berbentuk seperti kon yang terdapat di Pigeon Valley. Terletak di lereng bukit Uchisar, Pigeon Valley boleh diterokai selepas mengunjungi Uchisar.  Tiada bayaran masuk dikenakan.

Lepas turun ke Pigeon Valley separuh jalan, hujan turun dan angin pun bertiup agak kencang. Jadi hasrat nak hiking hingga ke Love Valley terpaksa dibatalkan. Ditambah pula waktu siang yang singkat, dah nak masuk musim sejuk.

Love Valley pula boleh dikunjungi selepas Pigeon Valley kerana laluan kedua-dua lembah ini bersambung. Keunikan Love Valley adalah pada bentuk batu-batuannya yang kelihatan seperti gambar di atas. Lembah cinta lah katakan. Hehe.

13. Meneroka kota bawah tanah (Undergound city) – bayaran masuk 20 Lira

Gambar: Salah satu ruang di dalam underground city yang dijadikan bilik darjah (atau kelas).

Kami berpeluang ke Derinkuyu Underground City. Memandangkan kami pergi sendiri tanpa tour guide, plan asalnya kami nak diam-diam je ikut mana-mana group tour guide yang masuk ke sini.

Tapi selepas masuk ke dalam, tiba-tiba kami disapa seorang lelaki Turki yang boleh berbahasa Inggeris. Kemudian beliau tawarkan diri untuk jadi tour guide kami di underground city ni. Bayaran ikut suka hati. Jika tak puas hati jangan bayar, katanya.

Oh ya, lokasi underground city ni dalam 45 minit memandu dari Goreme. Boleh ikut mana-mana pakej tour yang ada di Goreme jika tak sewa kereta.

Sehingga kini diwartakan terdapat 36 kota bawah tanah di sekitar Cappadocia. Tapi yang paling popular dan dikunjungi ramai adalah Derinkuyu Underground City dan Kaymakli Underground City.

Kedua-dua kota bawah tanah ini adalah bersambung dan telah diistiharkan sebagai tapak warisan sejarah dunia UNESCO (UNESCO historical world herritage).

Ribuan tahun dahulu kota bawah tanah dibina oleh penduduk di sini untuk tujuan perlindungan daripada musuh, peperangan dan juga sewaktu bencana alam.

Terbaru, kerajaan Turki telah mengumumkan penemuan satu lagi underground city yang bakal mengubah lanskap sejarah Cappadocia sekali lagi.

Dipercayai kota bawah tanah yang baru ditemui ini bukan saja lebih besar daripada kota bawah tanah lain yang sedia ada, tetapi juga menjadi kota bawah tanah yang diduduki secara tetap, mempunyai pasar, sekolah, dan juga industri pengeluaran – Hurriyet Daily News.

Secara peribadi saya kagum dengan kesungguhan kerajaan Turki dalam menjaga warisan sejarah. Kota bawah tanah ini ditemui selepas bangunan lama di satu kawasan di Nevsehir diruntuhkan bagi tujuan pembangunan dan pemodenan bandar. Dan ia ditemui sewaktu kerja-kerja mengorek bagi pembinaan bangunan baru di atas tanah yang sama dilakukan.

Sebaik saja kota bawah tanah ini ditemui, segala kerja pembangunan dihentikan dengan serta merta. Sebaliknya kerja-kerja menggali bagi tujuan kajian sejarah (excavation works) pula dimulakan.

Memetik ulasan oleh datuk bandar Nevsehir di Ancient-Origins.net, meskipun telah membelanjakan 90 juta Lira untuk kerja-kerja pembangunan yang kemudiannya terpaksa dipindahkan ke lokasi lain, ia tidak dianggap sebagai satu kerugian kerana penemuan penting ini.

Terdetik di hati, alangkah bagusnya jika kerajaan Malaysia juga mempunyai pendekatan yang sama apabila melibatkan penemuan lokasi bersejarah di negara ini.

Apatah lagi apabila saya melihat sendiri semangat nasionalis yang menebal di kalangan rakyat Turki. Bendera negara mereka dikibarkan di serata tempat. Boleh dilihat di mana-mana. Serius saya cemburu dengan mereka tentang hal yang satu ini.

14. Melawat Caravanserai – bayaran masuk 5 Lira

Saruhan Caravanserai. Selain dibuka untuk lawatan di siang hari, ia turut mengadakan petunjukan tarian Sufi di waktu malam.

Gambar: Inilah pentas tarian Sufi (sema) yang akan dipertontonkan kepada pengunjung di sini.

Kat sinilah para pedagang dari laluan Sutera duduk berehat sambil menjalinkan networking sesama mereka satu ketika dulu.

Tidak lengkap rasanya trip ke Turki jika tidak berkunjung ke salah satu daripada caravanserai yang terdapat di Turki.

Cappadocia sendiri merupakan antara laluan sutera yang menjadi penghubung para pedagang di Asia Tengah dan Timur Tengah sejak ribuan tahun dulu.

Lokasi caravanserai terdekat dengan Goreme adalah Saruhan Caravanserai yang terletak di Avanos. Sebaik saja masuk ke Saruhan Caravanserai, serasa terbayang bagaimana para pedagang zaman dahulu singgah untuk berehat seketika di sini sebelum meneruskan perjalanan mereka bersama barang dagangan.

Terdetik di hati pastinya caravanserai juga menjadi meeting point dan pusat networking bagi para pedagang dalam usaha untuk meluaskan jaringan perniagaan mereka pada ketika itu.

View dari depan hotel tempat kami menginap.

Ini view semasa nak turun ke Pigeon Valley.

Uchisar merupakan lokasi tertinggi di Cappadocia yang pernah di diami oleh penduduk di Nevsehir. Dari lokasi ini dapat dilihat lembah-lembah di sekitarnya terutama Goreme, Avanos, Ortahisar dan beberapa bandar lain.

Jika menginap di sini, pastikan dapat booking bilik yang mengadap ke lembah. Barulah dapat nikmati pemandangan menarik sepanjang menginap di sini.

16.  Melihat matahari naik (sunrise) dari Uchisar Castle – 5 Lira jika naik ke hingga ke puncak. Percuma jika hanya di luar castle.

Hisar bermaksud istana dalam bahasa Turki. Jadi dalam kes ni, nama istana ni adalah Istana Uc (UcHisar).

View masa sunrise dari puncak Uchisar. Sayangnya sepanjang di Uchisar, tiada hot air balloon yang terbang di waktu pagi disebabkan tiupan angin yang kuat. Kalau tidak pasti gambar-gambar saya lebih dramatik, hehe.

Kata-kata majlis bandaraya Uchisar di dalam guidebook mereka ada benarnya:

‘’As the pearl of Cappadocia… Uçhisar is the zenith ,the center and the door for Cappadocia.’’

Merupakan puncak tertinggi di Nevsehir, dari atas puncak istana batu ini kita dapat lihat seluruh lembah Nevsehir yang menghidangkan pemandangan menarik.

Kaunter tiket ke istana ini dibuka seawal jam 7.30 pagi, maka dapatlah panjat ke atas dan nikmati pemandangan matahari naik tanpa perlu berebut dengan pengunjung lain (sebab mereka belum bangun tidur, hehe).

Uchisar Castle telah diwartakan sebagai tapak warisan sejarah UNESCO pada tahun 1985. Dari segi sejarah, istana Uchisar dibina sewaktu zaman pemerintahan Byzantine diantara abad ke 15 hingga abad ke 16.

Ia menjadi salah satu daripada lokasi pertahanan strategik disebabkan oleh kedudukannya di atas bukit yang tinggi.

Sewaktu zaman pemerintahan empayar Parsi dan Seljuk, Uchisar dijadikan pusat kawalan utama bagi laluan Royal Road dan Silk Road (laluan sutera) atas faktor geopolitik.

Semasa era pemerintahan Uthmaniah pula, sekali lagi Uchisar dijadikan sebagai benteng pertahanan yang ampuh. Apabila berlaku serangan oleh pihak musuh, para penduduk di sekitarnya akan melarikan diri dan berlindung di Uchisar.

Uchisar juga turut menawarkan senibina dan architecture menarik, mempunyai dewan besar, terowong bawah tanah dan laluan yang ditutup dengan batu – sama seperti binaan di kota bawah tanah (underground city).

17. Bersiar-siar di di sekitar pekan Goreme – percuma

Salah satu restoran yang terdapat di Goreme. Macam pekan koboi kan?

Jika nak beli cenderahati, bolehlah dapatkan di sekitar Goreme. Malahan jika nak beli karpet di daerah Cappadocia, Goreme adalah tempat yang paling digalakkan kerana faktor harganya yang lebih murah.

Juga suka saya ingatkan, apa yang ada di Cappadocia tiada di tempat lain. Maksudnya jika kita suka keychain atau cenderahati di Cappadocia, belilah di sini sebab susah nak jumpa di luar Cappadocia. Setiap destinasi menawarkan cenderahati bertema tempatan dan tiada di tempat lain.

18. Berkunjung ke Ihlara Valley – bayaran masuk 10 Lira

View dari salah satu jalan masuk ke Ihlara Village.

Terdapat 4 pintu masuk ke Ihlara Valley namun yang paling popular adalah di entrance ke 2 yang terletak 4km daripada Ihlara Village. Di pintu ke 2 ini terdapat 300 mata anak tangga yang perlu dilalui untuk turun ke lembah. Setiap tahun Ihlara Valley menerima kunjungan 1.2 juta pelancong.

Salah satu daripada gereja lama yang dibina di dinding lembah. Kebetulan pada ketika ini adalah penghujung musim luruh, maka gambar-gambar yang diambil di sini juga agak menarik. Bak kata anak saya macam scene dalam movie Into The Wood pulak.

Ihlara Valley merupakan lokasi terawal yang dijadikan penempatan oleh para penganut Kristian yang melarikan dari daripada tentera Rom. Lembah yang dibentuk oleh aliran sungai Melendiz ribuan tahun dulu ini pernah dihuni lebih daripada 80 ribu orang penduduk.

Dengan kedalaman lebih 100m, lembah yang berbengkang bengkuk sejauh 14km dengan 26 lekuk ini turut memiliki beratus gereja lama yang dibina di dalam gua yang terdapat di dinding lembah ini.

Oh ya, lokasi Ihlara Valley ini jauh daripada Goreme. Jarak antara Goreme ke Ihlara Valley adalah 80km (hampir 1 jam setengah).  Jika mahu ke Ihlara Valley bolehlah ambil pakej tour atau dengan menyewa kereta.

Jika sewa kereta bolehlah berhenti di mana-mana jika nampak pemandangan menarik. Nampaknya apa yang saya baca dan dengar sebelum ini adalah benar. Orang-orang kampung di luar bandar di Turki kebanyakkanya baik dan peramah.

Pottery kebab yang dimasak dalam periuk tembikar.

Bila nak makan kena ketuk tudung dia dengan penukul, baru boleh buka.

Pottery Kebab merupakan kebab yang dimasak dalam periuk tembikar dan ia adalah antara makanan unik yang berasal daripada Cappadocia. Dari segi rasa memang tak kalah sedapnya. Tapi semestinya setiap restoran menghidangkan rasa yang sedikit berbeza bergantung kepada ramuan dan kuantiti rempah yang digunakan.

Kami sempat sewa ATV. 1 ATV 60 Lira, pakej 2 jam 30 minit termasuk sunset view.

Kuda untuk di sewa. Lupa nak check berapa harga pakej tour sambil menunggang kuda kat sini.

Jika masa adalah penghalang untuk anda menyelongkar keindahan Goreme dengan lebih lama, bolehlah sewa ATV dan motor untuk menikmati keunikannya.

Biasanya pakej sewa ATV dan menunggang kuda disertakan dengan guide yang akan bawa anda menjelajah beberapa kawasan termasuk lokasi offroad di Goreme.

Jika sewa motor pula, anda lebih bebas untuk meneroka dan berhenti di mana saja anda mahu untuk ambil gambar.

Bagi saya dan keluarga, kami menyewa kereta sepanjang berada di Cappadocia agar lebih mudah menjelajah. 5 orang dalam satu group ditambah dengan adanya kanak-kanak tak memungkinkan kami untuk sewa motor. Untuk caj sewaan, boleh survey siap-siap sebelum ke sana dan buat perbandingan harga.

Dari pemerhatian saya, tempahan sewa kereta yang dibuat online lebih murah berbanding walk in sewaktu kami di Cappadocia. Mungkin kerana waktu ni dah nak masuk musim sejuk dan tidak ramai pelancong yang datang.

21. Melihat suasana sebenar dalam Fairy Chimney – percuma

Dah beberapa hari kat Cappadocia tapi tak de peluang pun masuk dalam fairy chimney berbentuk kon ni. Hampir kecewa sebab dah last day kat Cappadocia.

Hinggalah sewaktu ke Pigeon Valley kat belah bawah Uchisar kami disapa pakcik penjual barang kemas dan perak kat depan kedai dia. Kedai pakcik ni kat bawah fairy chimney dia. Dan dia boleh berbahasa Inggeris sikit-sikit.

Lepas kenalkan diri dan cakap Muslim dari Malaysia, pakcik ni cakap – pergilah naik atas tengok-tengok dalam fairy chimney pakcik.

Dulu nenek moyang pakcik tinggal dalam ni la. Tapi sekarang pakcik duduk kat sini di musim panas je. Musim lain dok kat umah di Uchisar (Uchisar kat belah atas Pigeon Valley tu je).

Gambar: Pakcik ‘Cave Man’ tengah lepak minum chay dengan anak dia.

View dalam fairy chimney (rumah gua). Fairy chimney ni ada 4 tingkat. Sebab bentuk dia macam kon, lagi ke atas lagi kecik ruang dia berbanding ruang kat tingkat bawah.

Inilah tangga kat dalam fairy chimney. Rasa nyaman je dok kat dalam ni. Cuma tangga dia curam. Macam manalah orang dulu-dulu panjat naik bila dah tua ek?

Hari terakhir di Cappadocia saya dan keluarga berpeluang masuk ke dalam salah sebuah fairy chimney yang terdapat di Pigeon Valley. Ia adalah milik seorang peniaga kedai barang kemas dan perak yang dibina di bahagian tepi fairy chimney. Pakcik ni turut buka cafe di bahagian depan fairy chimney.

22. Bersiar-siar dan buat periuk tembikar di Avanos – percuma

Antara lokasi membuat periuk tembikar (pottery) di Avanos. Rasa macam masuk ke pekan koboi pula masa kat sini.

View biasa di Avanos. Kereta kuda masih digunakan dengan meluas oleh para petani di sini.

Avanos merupakan pusat industri membuat periuk tembikar (pottery) di Cappadocia. Ada sungai mengalir di tengah-tengah bandar Avanos iaitu sungai Kizilirmak yang merupakan sungai terpanjang di Turki. Kerana sungai ni, bandar Kizilirmak terpisah dua. Menariknya sungai ni bermula di Turki dan turut berakhir di laut dalam wilayah Turki.

Lokasi Avanos adalah 8km daripada Goreme. Untuk ke sini ada 2 pilihan iaitu sama ada memandu kereta atau naik bas. Pilihan lain adalah dengan mengikut pakej tour.

Jika ke sini bolehlah cuba buat periuk tembikar secara percuma di mana-mana pusat membuat tembikar yang ada kat sini. Dengarnya muzium rambut pun ada kat sini tapi kami tak pergi.

Itulah antara aktiviti menarik yang anda juga boleh lakukan jika ke Cappadocia.

Akhir kata, boleh layan video berikut yang berjaya saya rakam sewaktu di Cappadocia. Hatiku sudah tercicir di Cappadocia lah katakan. Haha!

Andai ada rezeki dan peluang, mahu saja saya travel lagi ke sini dengan lebih lama agar dapat meneroka daerah unik yang kaya dengan sejarah ini dengan lebih terperinci.

Lebih banyak gambar telah saya kongsikan di Instagram TheVocket. Jika nak layan mata sambil berangan, boleh lah ke sana.

Baca lagi: Rupanya Ada Kaitan Antara Star Wars Dan Sufism

LIKE dan FOLLOW Vocket di Facebook juga.


Tak Redha Video Disebar, Imam Masjid Putrajaya ‘Pertahan’ Kuota Untuk VIP

“Saya nak cakap saya tak redha benda tu dan saya doakan supaya orang yang buat ini dapat hidayah Allah tetapi kena datang jumpa saya dahulu, minta maaf.”

Imam Besar Masjid Putrajaya, Ikmal Zaidi Hashim tidak meredhai perbuatan individu yang merakam dan menularkan video yang mendakwa seorang kenamaan (VIP) mendapat layanan istimewa.

Tambah beliau lagi, tindakan menyebarkan video itu adalah salah satu kelakuan yang tidak bertanggungjawab dan seolah-olah cuba untuk memburukan orang dengan agenda tertentu.

“Dia (jemaah) dah lambat, dia tak nak balik, dia duduk depan pagar tu, dia duduk macam tu “Bagilah masuk, bagilah masuk”.

“Eh siapa nak masuk kau ingat apa? Lepas tu ambil gambar, ha itulah perangai orang kita,” katanya menerusi video yang disiarkan di Twitter oleh seorang lelaki bernama Khairul Azri.

– First come first serve basis – tapi ada kuota VIP

– Sapa datang lambat tak dapat masuk – tapi nak bagi peluang kepada VIP (Pengarah dan ke atas sebab mereka sibuk meeting)

– Imam Besar masjid Putra pic.twitter.com/lKTl44XkIq

— Khairul Azri (@mkhairulazri) September 12, 2021

Ikmal turut ‘mempertahankan’ tindakan pengurusan masjid yang menetapkan jumlah kuota bagi solat jumaat untuk golongan VIP. Beliau berkata bahawa dari 300 orang yang dibenarkan masuk, 270 orang adalah datang dari orang awam manakala 30 lagi melibatkan kumpulan VIP.

“Kuota 10 peratus itu diberikan adalah kerana masjid terbabit adalah masjid kerajaan, malah dibina bersebelahan dengan bangunan Jabatan Perdana Menteri.

“Jangan marah saya, itu ketetapan, kita nak beri peluang kepada VIP, untuk penuhkan kuota 30 orang, (berjawatan) pengarah dan ke atas,” katanya.

Bagaimanapun, jawapan yanag diberikan oleh Ikmal ini dianggap ‘sombong’ oleh sesetengah netizen. Mereka menyifatkan diwaktu terdesak ini. Tidak sepatutnya wujud layanan dua darjat dari institusi agama.

Adakah saya sahaja yang berasa sangat tidak selesa dengan laras bahasa dan tona suara beserta gaya sinikal Imam Masjid Putrajaya ini? Saya tidak mahu sentuh isi kandungan justifikasi itu, tetapi mengapa penjawat awam agama seangkuh ini? https://t.co/uYOO4UAfTL

— Dr. Abu Hafiz (@abuhafiz1) September 12, 2021

Rasa mcm tak percaya, imam masjid putrajaya boleh bercakap dgn nada sombong mcm ni. siap suruh orang mintak maaf dgn dia. Tak pe la nanti kt padang masyar nanti tau la sape betul sape salah https://t.co/Zd4x4YYRrl

— Aisyaa 🇲🇾🇵🇸 (@cendolicecream) September 12, 2021

Someone remarked to me many years back to look at Japan to see how some key values of Islam are practised. Maybe can also look at our southern neighbour for a practical solution. https://t.co/NcI2O8J7b1 pic.twitter.com/7pU5pwo5Kf

— faris yahaya (@farisfy) September 12, 2021

Terdahulu The Vocket melaporkan sebuah video tular di media sosial yang mendakwa wujud layanan dua darjat kepada jemaah yang hadir solat Jumaat di sebuah masjid.

Menerusi video terbabit, dapat dilihat banyak jemaah tidak dibenarkan masuk ke dalam masjid walaupun datang awal tetapi ada golongan ‘kayangan’ datang lewat dibenarkan masuk.

Pihak pentadbiran masjid sebelum ini sudah pun membuat memohon maaf atas kekhilafan yang berlaku dan akan mempertingkatkan lagi kualiti pengurusan. Namun tidak pasti adakah perbuatan Ikmal mengeluarkan kenyataan menerusi video ini bertetapan atau selari dengan kenyataan yang dikeluarkan oleh pengurusan masjid.

Sebelum ini tular datu video yang menunjukkan seorang lelaki yang diberi layanan istimewa untuk masuk ke masjid. Klik pautan di bawah untuk membaca.

Tular Video Layanan ‘Double Standard’ Untuk Jemaah Solat Jumaat, Ini Penjelasan Masjid Putra


‘Tak Sampai 24 Jam Dah Tercabut’- Azad Jasmin Pertikaikan Kualiti Peranti Pengesan Digital

Umum mengetahui bahawa mereka yang pulang dari Arab Saudi perlu menjalani kuarantin wajib dan memakai gelang pengesan pergerakan. Malah, perjalanan ibadah Umrah juga bakal disekat berikutan penularan varian Omicron.

Terbaharu, Azad Jasmin yang baru pulang dari mengerjakan umrah memuji tindakan kerajaan mengenakan gelang pengesan pergerakan tersebut. Akan tetapi, dalam Instastory miliknya baru-baru ini meluahkan rasa kecewa dengan kualiti peranti pengesan digital itu.

Mana tidaknya, tracker yang dipakai kurang dari 24 jam sudah tercabut dan Azad turut meluahkan rasa bimbangnya sekiranya berlaku kepada jemaah umrah yang lain.

Difahamkan, pihak Kementerian Kesihatan Malaysia (KKM) menjelaskan bahawa mereka telah beberapa kali mencuba untuk menelefonnya tetapi tiada sebarang jawapan sehingga menyebabkan mereka berhubung menerusi aplikasi WhatsApp.

Bukan itu sahaja, Azad turut meluahkan kekecewaan kepada pihak KKM dan meminta agar menaiktaraf ‘tracker’ itu supaya lebih efektif dalam memastikan orang ramai patuh menjalani tempoh kuarantin.

Bagi anda yang terlepas berita berkaitan sekatan sementara ibadah umrah, klik sahaja pautan di bawah untuk ketahui lanjut.

Kes Omicron Libatkan Jemaah Meningkat, Kerajaan Tangguh Sementara Umrah Mulai 8 Januari Ini

‘Umrah Henti, London Boleh’- Netizen Cadang Negara Pilihan VVIP Juga Perlu Ditangguh Perjalanan


‘Tak Sampai Hati Nak Naik Harga’ – Pak Cik Ini Masih Jual Nasi Lemak Dengan Harga RM1

Seorang pakcik berusia 65 tahun telah menjual Nasi Lemak pada harga RM1 walaupun harga bahan mentah kini mula melonjak tinggi akibat daripada kesan ekonomi.

Azizan Mat Said yang ditemuramah oleh Kosmo! berkata bahawa beliau tidak sampai hati untuk menaikkan harga jualannya walaupun ia mengandungi barang asas seperti telur, ikan bilis, kacang tanah, timun dan sambal.

“Semua barang sudah mahal seperti ikan bilis, ikan temenung, telur dan ayam tetapi saya tak sanggup nak naikkan harga.

“Saya sudah biasa jual pada harga ini dan kebanyakan pelanggan adalah orang kampung,” katanya yang berniaga bersama isterinya, Fatimah Ayob berusia 61 tahun.

Beliau yang juga bekas pemandu teksi berkata bahawa telah menceburi bidang perniagaan itu bersama isterinya sejak enam tahun lalu di Kampung Ruat, Kedah.

Selain nasi lemak, Azizan turut menjual masakan bergoreng selain nasi lemak bagi menampung kos perniagaannya.

Tambah Azizan, dia menjual sehingga 400 bungkus nasi lemak setiap hari dan turut menerima tempahan untuk majlis.

“Nasi lemak yang saya jual ada enam jenis lauk seperti bilis telur, ikan selayang, ikan tamban, ikan temenung, ikan talang masin dan ayam.

“Semuanya dibungkus dengan daun pisang,” katanya yang hanya berniaga selama dua jam bermula pukul 4 petang.


Tak Sampai Sebulan Balik Malaysia, Bekas Pembantu Jho Low Meninggal Dunia

Seorang individu yang dikatakan menjadi sekutu ahli perniagaan dalam buruan Low Taek Jho (Jho Low) meninggal dunia, tidak sampai sebulan selepas dia kembali ke negara ini.

Memetik Malaysiakini, sumber di Suruhanjaya Pencegahan Rasuah Malaysia (SPRM) mengesahkan seseorang yang dipaparkan dalam obituari bernama Kee Kok Thiam merupakan individu yang sama ditahan pada 3 Mei lalu.

Sebelum ini dia berada di luar negara selama lima tahun. Obituari menyatakan upacara pengebumian akan berlangsung di Kepong hari ini. Kee berumur 56 tahun.

Sementara itu, Malay Mail melaporkan Kee dipercayai meninggal dunia akibat sakit mengejut.

Sebelum ini dilaporkan bahawa Kee telah dihantar pulang dari Macau kerana tinggal lebih masa visanya.

Dia tiba di Lapangan Terbang Antarabangsa Kuala Lumpur pada jam 3 pagi pada 3 Mei dan dia diarahkan untuk pergi ke ibu pejabat SPRM pada jam 10 pagi hari yang sama.

Al Jazeera melaporkan semalam bahawa Kee memberitahu SPRM dia telah bertemu Low dan buruan kes 1MDB lain – termasuk Eric Tan Kim Loong, Casey Tang Keng Chee, Geh Choh Heng, dan Nik Faisal Ariff Kamil – di Macau.

Kee juga dilaporkan berkata bahawa Low telah mengarahkannya supaya jangan kembali ke Malaysia sebagai ‘saksi’ dalam kes 1MDB.

Kee kemudiannya dibebaskan tanpa sebarang pertuduhan dikenakan terhadapnya ‘pada masa ini’, kata laporan itu.

Sumber SPRM memberitahu Malaysiakini pada awal bulan ini bahawa Kee disyaki telah menggelapkan wang daripada 1MDB dan SRC International, melalui akaun sebuah syarikat bernama Wright Shaw Limited.

“Sebelum ini, SPRM dengan kerjasama Jabatan Hal Ehwal Komersial Singapura dilaporkan berjaya merampas akaun Wright Shaw Limited membabitkan AS$5.2 juta (RM23 juta),” kata sumber itu.


Tak Sangka Bilik Kecil Boleh Diubah Jadi ‘Tree House’ Yang Menarik Buat Anak

Dalam tempoh 2-3 hari, seorang ayah telah mengubah bilik kecil anak menjadi ‘tree house’ seperti di dalam kisah Peter Pan. Ia dibina sebagai hadiah buat si anak yang masih kecil sempena Hari Krismas yang akan datang.

Dengan kemahiran bertukang, Adam yang tinggal di Vermont, Amerika Syarikat berjaya memaksimakan ruang bilik kecil yang ada untuk ruang tidur, ruang bermain, ruang penyimpanan pakaian, dan ruang merangkak seperti di dalam kota.

Itu semua dibina dalam satu binaan ‘tree house’ yang mempunyai 3 aras dan dindingnya dijadikan lubang-lubang agar boleh dipanjat oleh anak. Apabila ia siap dibina, ia kelihatan seperti sebuah istana yang mempunyai dinding kota yang tinggi.


‘Tak Selidik Dulu Ke?’ – Netizen Hairan Mengapa YouTuber Ini Sanggup Ditaja Syarikat Perjudian

Sebelum ini kecoh di media sosial apabila seorang wanita mengandung terjatuh ketika mahu menyertai cabaran yang dianjurkan oleh YouTuber Isa Isarb. Baru sahaja reda isu itu, muncul pula isu baru.

Terbaharu, Isa Isarb telah memuat naik video cabaran RM10,000 yang dianjurkannya. Perkongsian video tersebut telah meraih perhatian netizen disebabkan oleh penaja untuk video itu.

Sampai terima company judi untuk sponsor video mereka.

Ini bukan iklan youtube, tapi memang dia sebut video di sponsor oleh M88.

Dia selidik tak M88 ni buat apa? Ke main terima sesiapa untuk sponsor?

Bawah ni dalil: pic.twitter.com/1bUfcrl1aj

— uzair yusof (@uzairyusof) April 26, 2022

Menerusi video itu, Isa Isarb mengatakan video itu telah ditaja oleh syarikat M88 dan ada netizen mendakwa bahawa ia syarikat perjudian. Secara tidak langsung, Isa Isarb telah mempromosikan syarikat perjudian kepada pengikutnya.

Lantaran itu, rata-rata netizen mempersoalkan tindakan YouTuber tersebut kerana menerima tajaan dan mempromosikan syarikat itu. Malah, ada juga netizen bimbang bahawa anak muda akan terpengaruh dengan perjudian apabila melihat promosi yang dilakukan oleh Isa Isarb.

Mula mula terima sponsor dari octa fx, kali ini terima company judi? Nauzubillah minzalik https://t.co/nZN4ta5PnD

Dah boleh spread awareness kat 2.84mil subs dia yg beragama Islam tu utk berhenti menyokong influenza yg sebegini. Sepatutnya dah boikot bermula dengan octafx tu, tapi takpa la, masih belum terlambat. https://t.co/enZg22ozVc

Salah bbnu juga support video2 dia tu lah bila dh mewah biarpun x tahu cara dia dpt duit banyak senangnya disanjung even dia pun ni kaya sbb trading jer plus jd marketing company judi. Its not rocket science utk nk ckp duit yg dia bagi2 scara random not 100% halal🤦♂🤦♂ https://t.co/8Xeue6ZVcF

Rata-rata netizen juga menasihati Isa Isarb agar menyemak dahulu syarikat yang mahu memberikan tajaan kerana ia berkaitan dengan hukum halal dan haram. Sebagai YouTuber, seharusnya konten yang diberikan perlu mengandungi nilai yang baik agar bermanfaat bukan sebaliknya.

Bagi anda yang terlepas apa yang berlaku ketika cabaran dianjurkan, klik pautan di bawah untuk ketahui lanjut.

‘Patut Duduk Rumah’- Netizen Kecam Wanita Hamil Terjatuh Ketika Mahu Sertai Cabaran YouTuber Bernilai RM10,000

‘Tiada Common Senses’ – Netizen Kecewa Pengunjung Sepahkan Barangan Sewaktu Membeli Belah


‘Tak Semua Sekuat Itu’- Netizen Sebak Lihat Ebby Yus Mampu Tersenyum Kongsi Detik Rumah Hanyut

Sebelum ini, pelakon dan juga pelawak, Ebby Yus memaklumkan bahawa rumahnya yang terletak di Kuala Langat, Selangor telah musnah dihanyutkan arus deras dalam bencana banjir yang berlaku hujung minggu lalu.

Terbaharu, Ebby Yus telah berkongsi detik-detik kejadian tersebut dalam satu temubual di program MeleTOP semalam. Menurut Ebby, pada awalnya beliau sedang memantau pemasangan wallpaper di rumah idamannya itu sebelum dihubungi oleh seorang ustaz untuk menyertai misi bantuan banjir.

Lalu, Ebby pun bertolak ke Kapar untuk memberikan bantuan dan tidak lama kemudian dirinya dihubungi tukang buat rumah mengatakan bahawa rumahnya itu dimasuki air serta mulai senget. Ebby reda dengan ketentuan takdir apabila rumah yang dibina selama 4 tahun secara perlahan-lahan itu lenyap sekelip mata.

Walaupun masih boleh tersenyum menceritakan detik tersebut, dapat didengar Ebby cuba menahan sebak. Malah, Nabil dan Kak Lina selaku hos juga tidak dapat menahan air mata. Perkongsian tersebut mendapat perhatian netizen dan rata-rata netizen bersimpati dengan nasib Ebby.

Bukan itu sahaja, para netizen juga kagum kerana Ebby tetap tabah walaupun telah berdepan dengan pelbagai dugaan dalam hidup seperti sakit. Difahamkan, Ebby telah mengalami kerugian sekitar RM200,000.

Sementara itu, kami kongsikan beberapa artikel berkaitan bencana banjir yang sedang berlaku ketika ini pada pautan di bawah.

Sering Berdepan Bencana Banjir, Lelaki Ini Kongsi 7 Barangan Mudahkan Proses Bersihkan Rumah

Status Halal Jadi Pertikaian Segelintir Netizen, Dr Zulkifli Jawab Isu Makan Masakan Gurdwara

Hanya Guna Kertas A4, Cara Pemilik Selamatkan Mercedes A45s Daripada Banjir Buat Netizen Kagum


‘Tak Takut Seksa Kubur Ke?’ – Wanita Sedih Kereta Kena Pecah Di Kawasan Tanah Perkuburan

Baru-baru ini satu keluarga langsung tidak menyangka salah satu kenderan yang dibawa mereka ke kawasan tanah perkuburan telah dipecah dan beberapa barangan berharga dibawa lari oleh pihak tidak bertanggungjawab.

Kejadian tersebut dikongsikan oleh pengguna Twitter @fathiahmohd yang terkejut apabila melihat tingkap Toyota Estima bapa mertuanya telah dipecahkan dan pintu tempat duduk penumpang telah dibuka.

Menurutnya, kejadian itu berlaku sekitar pukul 10 pagi, 29hb April (Jumaat) di Tanah Perkuburan Lipat Kajang, Klang. Bapa mertuanya kehilangan beberapa dokumen penting serta sejumlah wang bernilai kira-kira RM8,000, yang dia ingin masukkan ke dalam bank selepas pulang dari tanah perkuburan tersebut.

Allahuakhbar. Kami nak pergi kubur je tapi kereta kena rompak. Astaghfirullahalazim. Saya minta tolong jasa warga twitter tolong cari kerja siapa ni. Dalam bag ada macam2 document penting. Tolong share… pic.twitter.com/rwvjwQFkWg

Tambah @fathiahmohd lagi, kereta yang dinaikinya sendiri turut hampir dipecahkan juga. Bagaimanapun, suspek melarikan diri selepas ternampak kehadiran suaminya.

Hantaran itu telah mendapat perhatian warga Twitter lain yang mengecam tindakan pihak yang tidak bertanggungjawab yang sanggup membuat kerja terkutuk itu di kawasan perkuburan, juga pada akhir bulan Ramadan yang mulia ini.

Sebahagian netizen turut menyatakan, ada juga pencuri yang sudah target di kawasan-kawasan terpencil seperti rumah ibadah dan tanah perkuburan kerana selalunya orang ramai akan meninggalkan beg di dalam kenderaan.

Netizen juga mendoakan agar mangsa boleh mendapatkan semula dokumen-dokumen penting tersebut dan pihak polis dapat mengesan pelaku terbabit secepat mungkin untuk dikenakan tindakan yang setimpal.

Apa punya hati lah .. Dekat tmpt kuburan pun kau nk m'rompak kah? Baik kau jgn jdi manusia lah .. Kesian dekat org 🤦🏻♂ https://t.co/LXznDJGqmH

Kalau case i, gadget cash semua confirm la kena amik. Yang dia baling tepi highway note book, passport. Luckily ada pakcik mesin rumput jumpa.

Memang ada jenis orang yg target kereta park kat kubur sebab tahu akan tinggal bag. Sebab dh pernah kena! Tak guna betul https://t.co/Ik1nBaZtEF

Dua orang jiran bergaduh ekoran pemasangan CCTV boleh bergerak. Baca lebih lanjut melalui pautan di bawah.

Seorang Lelaki Mengamuk Gara-Gara Mendakwa Kamera CCTV Milik Jiran ‘Intai’ Privasi Rumahnya

Pemandu Mercedes Tunjuk Lagak Samseng Selepas Dihalang Guna Lorong Kecemasan

Pemandu Ferrari 458 Dalam Insiden Pukul Pengguna Jalan Raya Pernah Dituduh ‘Scam’ Orang Ramai


Takhta Kejuaraan Conor McGregor Bakal Dilucut UFC

Menyebut tentang Conor McGregor mungkin nama beliau seolah tidak asing lagi dengan dunia UFC. Memilih untuk mencabar Floyd ‘Money’ Mayweather dalam sukan tinju ternyata merupakan pilihan yang tepat buat dirinya selepas Conor McGregor didapati lebih kaya meskipun tewas di dalam perlawanan tersebut.

Disebalik kekayaan serta pertambahan peminat yang diraih beliau pada tahun 2017, Conor McGregor ternyata tidak melakukan sebarangn kemunculan ke gelanggang UFC sepanjang tahun lalu. Ketidakhadiran beliau dalam pentas UFC selama 13 bulan ini sekaligus bakal membuatkan takhta kejuaraan beliau ditarik seawal minggu hadapan.

Kali terakhir beliau beraksi di gelanggang UFC adalah pada November 2016 sewaktu menjuarai kejuaraan UFC Lightweight Championship menewaskan Eddie Alvarez. Setakat ini Conor McGregor masih belum mengeluarkan sebarang kenyataan mengenai comeback beliau ke pentas UFC.

Sebagai rekod, ‘The Notorious’ berjaya memenangi 21 daripada 24 perlawanan di UFC dimana 18 daripadanya merupakan kemenangan secara knockout.

Dengan usianya yang masih lagi berkemampuan untuk bertarung, kami harap ‘The Notorious’ dapat kembali ke gelanggang UFC untuk mengekalkan kejuaraan yang pernah disandang beliau.


Kami Menyerah Kalah, Iklan Baru Honda Ini Memang Tiada Penghujungnya

Honda, syarikat gergasi yang dikenali serata dunia hadir dengan iklan terbarunya yang boleh kami katakan tidak akan berhenti sehinggalah hari kiamat (sekadar metafora).

Kempen iklan tersebut dinamakan ‘Endless Road‘ dan melaluinya Honda ingin menyampaikan mesej bahawa perkhidmatan mereka dalam menyediakan kenderaan terbaik buat para pengguna adalah berterusan dan mereka komited terhadapnya.

Dengan Honda CR-V terbaru, iklan yang tiada penghujung ini jelas mencapai matlamatnya. Kereta ini tidak berhenti walaupun sesaat selama hampir 4 jam kami memainkan video iklan yang dimaksudkan. Akhirnya kami mengaku kalah.

Pada ketika artikel ini ditulis, Honda CR-V ini masih lagi meneruskan perjalanannya dan untuk versi ringkas anda boleh tonton video dibawah, memandangkan video sebenar hanya berhasil sekiranya anda menontonnya di YouTube ini.

Nota: Sekiranya anda perasan Honda CR-V dalam iklan ini berhenti, tolong cepat-cepat maklumkan kepada kami ya.

LIKE dan FOLLOW Vocket di Facebook serta Instagram


23 Aktiviti Menarik Di Pulau Langkawi. #10 Dan #13 Paling Terbaru!

Nota Editor : Artikel ini asalnya diterbitkan di blog Kisah Tatie, sebuah blog tentang lifestyle oleh seorang blogger sepenuh masa, Izzati. Beliau banyak menulis tentang travel dalam dan luar negara. Cuti sekolah tak lama lagi, semoga perkongsian ini membantu jika anda bercuti ke Langkawi.

Setiap kali pulang dari Langkawi, mesti hati jadi sayu. Sobsss … *drama queen sangat ahkak ko ni.. haha*. Tapi betul. aku tak pernah rasa bosan untuk ke sini. My favourite place to chillax with friends and family. Kot-kot ada yang nak pergi bercuti dengan family tu, bolehlah ke sini. For me, ini antara destinasi percutian family yang best di Malaysia.

Baik dari segi makan, pantai, duty free shopping hinggalah sejarah lagenda Mahsuri di pulau ini. Antara tempat-tempat menarik di Langkawi yang boleh korang pergi seperti Makam Mahsuri, Beras Terbakar, Pantai Tengkorak, Laksamana Cheng Ho Cruise dan macam-macam lagi.

And, the best way to explore this island adalah dengan sewa kereta. Tak mahal pun sewa kereta kat Pulau Langkawi ni. Kena pandai deal, tapi kalau pergi time peak time, segalanya jadi MAHAL.

Aktiviti menarik yang boleh dilakukan kat Langkawi? Nahhh, 23 aktiviti ahkak kawww listkan berdasarkan pengalaman sendiri. Ada tarikan terbaru di Langkawi ni dan ada yang dah lama kat Langkawi ni. Yang lain sila-sila tambah di ruang komen jika rajin. Haks!!

1) Parasailing di Pantai Tanjung Rhu Langkawi

Rugi hang pa tak cuba parasailing kat sini. Ada dua lokasi, satu di Pantai Cenang, satu lagi di Pantai Tanjung Rhu. Tapi nak view lagi cantik, pergilah parasailing di Pantai Tanjung Rhu.

2) Berbasikal ‘tua’ di sekitar Padang Matsirat

Feeling-feeling hidup di zaman dulu-dulu dengan sewa basikal tua di Kampung Bohor Cempedak sambil layan bunyi kapal terbang dari airport, pemandangan kampung dan macam-macam lagi.

3) Sewa helicopter dan pusing di sekitar pulau

Dengan wang sebanyak RM550, korang boleh sewa satu helicopter selama 5 minit dan melihat panorama dari udara. Satu helicopter boleh muat 4 orang, 1 pilot dan 3 orang passengers.

4) Menikmati lauk pauk kampung di Laman Padi

Terliurnya tengok gambar kat bawah ni. Teringat pula kelazatannya. Lagi bertambah selera aku ‘membedal’ makanan-makanan ni bila duduk bertentangan dengan padi di Laman Padi ni. Tempat ni cantik sangat. Kalau tak nak makan, nak jenjalan saje pun boleh. Suka hati korang

5) Mencuba aktiviti lasak di Skytrex Langkawi

Skytrex Langkawi ni lagi mencabar dari Shah Alam sebab ia dibina di kawasan berbukit bukau. Soon, ada flying fox terpanjang di dunia. Cubalah jika berani.

6) Seafood galore di restoran-restoran seafood

Datang Langkawi tak sah kalau tak nikmati seafood kat sini. Banyak restoran-restoran yang menyajikan seafood-seafood segar dengan harga yang sangat berpatutan.

7) Lunch sambil melihat keindahan pulau di atas Blue Dolphin

Kot-kot ada duit banyak, tapi tatau nak spend macamana, sewalah Blue Dolphin. 4 jam untuk RM20,000. Dah naik nanti, uploadlah kat instagram dan jangan lupa hashtag #RKOM. Nak tau apa tu RKOM, pergila search kat Instagram sekarang. Huahuahua.

8) Menaiki cable car ke Gunung Mat Cincang

Pssst, ada benda baru kat sini iaitu Crystal Glass Cable Car!! Woot, woot!! Kalau rasa diri tu tak gayat dan nak naik sesuatu yang lebih mencabar, naiklah crystal glass cable car kat Langkawi ni. Memang togel habis!! Harga?? RM85 untuk seorang. Tu kalau naik crystal glass cable car. Tapi rasanya lagi murah jika bawa mykad.

9) Mencuba sukan lasak ATV di Oriental Village

Lasak sangat ke korang ni? Meh try ATV offroad kat sini. Aku naik pun kejap-kejap tersasar masuk semak. Hahaha. Ada tu yang siap menyumpah-nyumpah taknak naik lagi. Tapi best, sebab aktiviti ni lain dari yang lain. Takkan nak feeling cantik sepanjang masa je? Bosannya. Sesekali biarlah lumpur tercalit di wajah anda. Barulah sado!! Hahahaha.

Muzium 3D Art in Paradise ini adalah yang kedua terbesar di dunia dan baru je dibuka bulan lepas. Muzium yang berharga RM17juta ini mempunyai lebih 200 gambar 3D. Make sure korang bergambar se-kreatif mungkin. Hehe.

11) Romantic lunch di The Cliff Pantai Cenang

Dalam mood honeymoon? Jom lunch dengan mood romantik di The Cliff Pantai Cenang. Sambil saksikan kemeriahan Pantai Cenang yang sentiasa dipenuhi dengan Mat Salleh dan pemandangan cantik Pulau Kentut Besar dan Pulau Kentut Kecil. Lawak tak nama pulau ni? Hahaha. Tapi memang ada. Tak percaya? Tanya encik google. Hahaha.

12) Mandi-manda di Jacuzzi Ayer Hangat Village

Berbeza betul kunjungan kali ini dengan kunjungan beberapa tahun lepas. Beberapa tahun lepas, aku datang, tempat ni macam biasa je. Takde benda yang menarik, setakat kolam air panas biasa. Tapi kini dah di upgrade dan macam-macam ada. Antara yang terbaru adalah kolam jacuzzi. Bagi yang berhijab, jangan risau. Jacuzzi ni berada di tempat tertutup. ;)

6D Cinemotion ni terletak bersebelahan dengan pintu masuk kabel car Langkawi. Antara tarikan terbaru di sini, lebih canggih dan lebih menyeronokkan.

Imbangi badan korang di atas revo ini. Kot-kot nak explore kawasan Oriental Village Langkawi ni tapi malas giler nak jalan, bolehlah sewa revo ni. Hahaha.

Makcik-makcik sekalian, kalau datang Langkawi mohon jangan pengsan ye. Bawa-bawa istigfar bila masuk kedai duty free ni. Ye, ye saya tahu barang seperti pinggan mangkuk, tefal dan lain-lain lagi murah. Tapi mohon survey dulu di dua tiga kedai supaya tak pengsan bila tengok kedai satu lagi lebih murah dari kedai yang makcik pergi tadi. Hahaha.

16) BBQ sunset dinner & mandi di Salt Water Jacuzzi Net

Nak tengok sunset dalam situasi yang berbeza kat Langkawi ni? Naiklah Tropical Charters Cruise. Sambil lihat sunset sambil makan bbq. Sebelum makan, kita lompat dan mandi dulu di Salt Water Jacuzzi Net. Meriah tau naik Tropical Charters ni. Dahlah makan sampai kenyang, nak minum air sampai muntah pun takpe. Sebab free flow!

Laut kita dah pergi, sekarang pergi tengok sungai pula. Nak mengembara di sekitar sungai, tak syokla kalau naik bot kan. Sebaliknya kita berkayak. At the same time, bolehlah bina muscle sekali. Hahaha. Sungai Kubang Badak ni bersih sangat. Korang bukan berkayak sorang-sorang tau. Ada orang yang teman korang. Kengkadang boleh tengok orang siam naik bot. Pakcik ni cakap, kalau naik bot adalah 3-4 jam nak sampai sempadan siam.

18) Minum petang di Laksa Power Tepi Airport

My favourite laksa, Laksa Power. Sedap sangat!! Tapi make sure makan di gerai yang betul sebab tetiba banyak pula lori-lori jual laksa kat tepi airport. Semua nak mengaku paling sedap tapi hakikatnya ada satu je yang sedap kat situ. Hahaha.

Tasik Dayang Bunting ni mempunyai cerita dan mitos yang tersendiri. Disebabkan itu ramai yang berpusu-pusu untuk mandi kat sini.

Hey, korang .. yang datang Langkawi for the first time. Mohon amek gambar kat Dataran Lang ni. Kira wajiblah ada gambar kat sini. Helang tu memang stay sini forever dari zaman aku hingusan mula mengerti apa tu ABC sampailah dah besar panjang pun helang ni masih setia di Dataran Lang. Haha.

“Apa nak beli kat Langkawi ni eh? Coklat dah beli, kain batik dah beli, pinggan dan tefal dah beli. Duit ada banyak lagi ni,” – rintihan seorang makcik kayo duit berkepuk-kepuk dalam wallet kat aku.

Makcik, jom borong gamat. Nak borong satu kedai pun takpe. Sebab gamat kat Langkawi ni fresh. Selain gamat, ada juga minyak-minyak urut lain. Semuanya murah. Beli makcik jangan tak beli.

Island hopping di Langkawi actually merangkumi Tasik Dayang Bunting sekali. Tapi kalau nak pergi tasik tu je pun boleh. Takde masalah. Tapi kalau nak lebih feel dan lebih seronok, pergilah island hopping kat sini. Memang best!

Walaupun keadaan pulau ni makin lama makin merosot, tapi aku tetap suka Pulau Payar. Sebabnya ini adalah pulau pertama aku pergi snorkeling masa zaman hingusan dulu. Legend tu! Hahaha.

Cukuplah 23 aktiviti di Langkawi. Nak pilih hotel bajet di Langkawi boleh jenguk-jenguk kat sini. Maaf kalau ter-merepek. Hahaha. Kot-kot ada yang nak menambah apa lagi yang best, bolehlah tulis di ruang komen. Jangan malu-malu ok? :)


‘Takkan Kereta Proton Saja?’- Tonton Reaksi Gadis Ini Pandang Rendah Barangan Lokal

Sepanjang musim pandemik ini, kita sebagai rakyat Malaysia telah mengharungi pelbagai cabaran besar dan diantaranya adalah dari aspek ekonomi.

Dalam usaha menaikkan semula ekonomi sesebuah negara,  kita sebagai rakyat sudah semestinya perlu menyokong dan membeli barangan lokal.

Namun begitu, masih ada yang memandang rendah pada barangan lokal macam perempuan dalam video ini?

Apa yang dipandang rendah tu? Jom kita tonton video melalui pautan di bawah ini.

Sedap juga lagu parodi Jom Sapot Lokal ni kan! Suara Nasha paling perform!

Sebagai rakyat Malaysia yang prihatin kita bertanggungjawab untuk bersama- sama membaik pulihkan ekonomi negara kita yang tercinta pada waktu sukar ini.

Antara cara yang boleh kita lakukan adalah dengan berbelanja barangan tempatan, tak kira sekecil berapa pun nilai yang dibelanjakan!

Setiap Ringgit anda semestinya akan membantu memulihkan ekonomi negara.

Jadi belilah barangan lokal, kerana ‘Barang Baik, Barang Kita!’ Jom kita sapot lokal!

Baca juga perkongsian daripada kami mengenai model terbaru Proton X50 yang baru sahaja dilancarkan baru-baru ini.

Proton X50 Dilancarkan Secara Rasmi Dengan Harga Serendah RM79,200

Tonton Perlumbaan ‘Drag’ Antara Proton X50, BMW X1 Dan Honda HR-V

Tonton Pandang Pertama Geely Binyue Yang Bakal Dijenamakan Sebagai Proton X50


12 Jenis Sahabat Terburuk. #12 Sahabat Yang Kami Pun Tak Tahu Nak Cakap Apa

Mengikut kajian Institute In Basic Life Principles, ada 4 peringkat sahabat iaitu bermula dengan kenalan, diikuti dengan sahabat kasual serta sahabat rapat, dan level tertinggi sekali adalah sahabat intim atau lebih popular dikenali sebagai teman hidup aka pasangan hidup.

Tapi, kajian ini terlupa untuk mengetengahkan satu lagi level persahabatan.

Ingin tahu contoh sahabat buruk? Mari tonton video ini.


Takraw Regu Lelaki Malaysia Akhiri Kemarau 24 Tahun

Skuad Takraw Malaysia akhirnya telah menamatkan kemarau emas selama 24 tahun selepas menewaskan pasukan Indonesia 2-1 dalam acara regu lelaki di Palembang, Indonesia.

Anak buah Abdul Talib Ahmad pada mulanya tewas pada set pertama dengan 18-21. kebangkitan pemain bermula pada pertengahan set kedua selepas mereka awalnya ketinggalan 11-15 terus semangat berlawan untuk memberi tentangan hingga berjaya menberi kemenangan set kedua dengan mata 22-20.

Pada set ketiga pemain Malaysia terus ghairah untuk mengutip mata dengan amat mudah menundukkan wakil Indonesia dengan kutipan mata 21-11.

Dengan kerjayaan mengalahkan wakil Indonesia, Malaysia akhirnya berjaya menamatkan kemarau emas yang kali terakhir mereka menangi pada tahun 1994 semasa Sukan Asia di Hiroshima, Jepun.


Taktik Dua Beranak ‘Tunda’ Toyota Alphard Gagal, Rupanya Berisi Dadah Bernilai RM23.75 Juta

Walaupun ramai orang tahu sekatan jalan raya dikawal ketat oleh pihak berkuasa, ia tidak membantutkan aktiviti pengedaran dadah. Bahkan pengedar dadah berusaha pelbagai cara untuk memastikan ‘stok dadah’ sampai ke lokasinya.

Baru-baru ini sepasukan pegawai polis dari Jabatan Siasatan Jenayah Narkotik (JSJN) Perak dengan kerjasama JSJN Bukit Aman pada 26 Jun 2021 berjaya menahan dua suspek memandu sebuah lori trak tunda yang menunda sebuah Toyota Alphard di Gerik, Perak.

Menurut laporan Astro Awani, kedua-dua suspek merupakan anak beranak yang berusia 27 dan 58 tahun berasal dari Kelantan. Pengarah JSJN Bukit Aman, YDH CP Dato’ Pahlawan Razarudin bin Husain berkata, hasil pemeriksaaan ke atas kereta yang ditunda telah menjumpai 448 kilogram dadah jenis Methamphetamine dan ketamin yang bernilai RM23,728,850.00 yang diletakkan di dalam bungkusan teh.

Pada masa yang sama,  wang tunai bernilai RM19,672.00 turut ditemui bersama suspek semasa pemeriksaan dilakukan. Menurutnya, siasatan awal mendapati kedua-dua beranak itu negatif dadah dan tidak mempunyai rekod jenayah lampau.

“Saya percaya dadah ini bukan saja untuk penagih-penagih tempatan malah kita percaya, daripada risikan kita, yang ada akan dihantar ke negara ketiga. Contohnya seperti jiran-jiran kita Filipina, Indonesia, Korea Selatan, Australia.

“Rampasan-rampasan ini sekurang-kurangnya dapat memutuskan bekalan bagi penggunaan tempatan dan juga luar negara. Jumlah dadah itu dipercayai boleh dibekalkan kepada lebih 2.1 juta penagih,” terang beliau.

Kini kedua-dua mereka ditahan reman selama tujuh hari sehingga 3 Julai dan kes disiasat di bawah Seksyen 39 B Akta Dadah Berbahaya 1952. Pihak polis masih meneruskan siasatan lanjut untuk mengetahui ‘dalang’ disebalik pengedaran dadah dalam berskala besar ini.

Tambah Dato’ Pahlawan Razarudin lagi, hasil risikan sindiket mendapati pengedaran dadah lain turut menggunakan kenderaan di atas trak tunda untuk menghantar barang larangan terbabit ke sesebuah lokasi.

Beliau telah memaklumkan kepada Ketua Polis Perak supaya mana-mana trak tunda yang menunda kenderaan perlu diperiksa selepas ini.

Rahsia seorang remaja boleh memiliki BMW 6 Series pada usia yang muda rupanya hasil dari pengedaran dadah.

Miliki Kereta BMW Pada Usia 18 Tahun, Rupanya Beli Guna Wang Edar Dadah

Usahawan Kosmetik Bergelar ‘Datuk Seri’ Ditahan Terbabit Penyeludupan Dadah Bernilai RM5 Juta


Taktik Licik Perjudian Dalam Talian Guna Imej Wanita Bertudung Untuk Tarik Pelanggan Melayu

Iklan perjudian di media sosial terutamanya di Facebook sudah lama wujud dan tidak dapat disekat. Pasti ada sahaja yang ‘terlepas’ di timeline. Iklan yang dipamerkan juga turut menjanjikan pulangan yang menarik dan disebabkan itu ramai yang hanyut dengan perjudian dalam talian.

Namun dalam banyak-banyak iklan perjudian ini, iklan oleh laman Facebook Vib Pro ini paling ‘unik dan kreatif’ apabila menggunakan imej gadis bertudung dan lelaki Melayu untuk mempromosikan perjudian dalam talian mereka.

Setelah diperhalusi, gambar yang digunakan untuk mempromosikan perjudian ini menggunakan gambar stock photo gadis Melayu. Kemungkinan besar model di dalam gambar ini tidak mengetahui pun mereka ‘digunakan’ untuk mempromosikan laman perjudian.

Pihak Vib Pro ini juga bijak apabila mengiklankan perjudian ini menggunakan laman Facebook yang baharu. Walaupun akaun ini dipadam di masa datang, mereka tidak rugi apa-apa dan boleh membuat akaun baharu untuk kembali mempromosikan perjudian dalam talian.

Penggunaan gambar gadis dan lelaki Melayu ini tidak lain tidak bukan mahu menarik orang Melayu untuk sama-sama mencuba perjudian ini.

Mereka turut menjanjikan ‘kemenangan’ awal kepada pelanggan baharu. Tetapi itulah taktik licik semua jenis perjudian. Mereka akan memberikan anda kemenangan terlebih dahulu untuk buatkan anda rasa gembira dan makin susuah untuk menang di pusingan yang seterusnya. Jadi, anda yang sudah ketagih pasti akan melaburkan lebih banyak duit untuk menang dan ia pastinya sukar.

Perjudian adalah haram di sisi agama Islam dan matlamat tidak menghalalkan cara. Sebagai seorang Muslim yang bertanggungjawab, anda boleh report laman ini terlebih dahulu supaya iklan ini tidak lagi berada di Facebook.

Walaupun anda mungkin memerlukan wang, judi bukan caranya dan terdapat pelbagai cara lain yang anda boleh usaha untuk mendapatkan wang. Jangan terjatuh dalam perangkap perjudian dalam talian. Hidup anda pasti merana.

Ini pula kisah kasino halal yang beroperasi di aplikasi WeChat satu ketika dahulu. Anda boleh bacanya lagi di bawah.

‘Kasino Halal’ Berleluasa Di WeChat, Kenapa Wanita Muslim Kena Berhati-Hati

Guna Gambar ‘Anak Sakit’ Untuk Raih Simpati Taktik Terbaru Scammer Menipu Netizen

Angka Yang Mengejutkan, Hampir 90 Juta Panggilan ‘Scam’ Diterima Oleh Rakyat Malaysia Tahun Ini


Taktik Scammer Ini Dapatkan Makanan Secara ‘Percuma’ Bikin Penjual Makanan Berang

Scammer pada hari ini bukan sahaja mengambil wang, kini sudah dikesan mula mengambil tempahan makanan tanpa membuat pembayaran. Sudah beberapa penjual makanan di dalam talian melaporkan telah menerima pelanggan sebegini rupa.

Menerusi perkongsian akaun Facebook Mimi Safi Hana, beliau telah menceritakan nasib malang menimpanya apabila pelanggan yang dilabel ‘dari neraka ini’ menempah beberapa makanan namun tidak membuat pembayaran seperti yang dipersetujui.

Sumber Gambar: FB Mimi Safi HanaSemua ini bermula apabila beliau menerima mesej dari scammer tersebut yang mahu menempah beberapa juadah makanan yang dijual oleh beliau. Difahamkan scammer itu mahu membeli beberapa makanan serta menggunakan servis penghantaran Lalamove untuk dihantar ke rumahnya.

Beliau pun bersetuju untuk menyiapkan pesanan yang diterima dan bakal menerima bayaran sebaik makanan tiba ke tangan pelanggan itu. Namun lain pula jadinya apabila pelanggan tersebut hanya mendiamkan diri dan tidak membuat pembayaran bagi makanan yang ditempah.

Sumber Gambar: FB Mimi Safi HanaMalah, mesej juga tidak direspon dan hanya diberikan ‘bluetick’ sahaja oleh pelanggan itu. Bukan sahaja beliau mengalami kerugian dalam jualan, malah terpaksa menanggung caj penghantaran Lalamove untuk menghantar pesanan tersebut.

Difahamkan suspek ini telah melakukan modus operandi yang sama kepada beberapa penjual makanan yang lain. Mereka juga menimpa nasib yang sama dan turut mengalami kerugian kerana tidak menerima bayaran tempahan makanan seperti yang dijanjikan.

Para penjual di luar sana dinasihatkan untuk berhati-hati dengan taktik ini yang mana suspek akan cuba menempah makanan dan meminta penghantaran ke rumah tanpa membuat pembayaran. Anda sebaiknya meminta pembayaran terlebih dahulu sebelum melayani pesanan yang diterima menerusi mesej atau dalam talian.


Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar

Setiap kali kita melihat tanda halal, sudah semestinya kita yakin untuk membeli barangan tersebut. Terbaharu, taktik sindiket penyeludupan daging sejuk beku tidak halal dari China, Ukraine, Brazil dan Argentina dibungkus semula dengan logo halal telah terbongkar.

Memetik laporan Sinar Harian, pihak berkuasa telah menyerbu sebuah gudang di Senai, Johor dan mendapati daging sejuk beku tersebut telah dibungkus semula sebelum ia dipasarkan di seluruh Malaysia.

Taktik tersebut ‘dihidu’ pihak berkuasa dengan hasil risikan Jabatan Perkhidmatan Kuarantin dan Pemeriksaan Malaysia (Maqis) dimana sindiket tersebut bertindak menjadikan gudang berkenaan sebagai lokasi untuk membuat label dan cap palsu lalu tampalkan ia pada kotak daging yang telah dibungkus semula itu.

Tindakan itu dibuat bagi menyakinkan pemborong di Malaysia kononnya bekalan daging sejuk beku itu diperoleh dari negara yang dibenarkan pengimportannya sebelum dipercayai diedar ke pasaran tempatan.

Daging ‘halal’ yang telah siap dibungkus semula akan diletakkan di peti simpanan bersuhu -18 darjah celcius dan dicampur dengan susunan daging lain yang memiliki sijil halal yang sah.

Menurut Ketua Pengarah Maqis, Saiful Yazan Alwi mendedahkan sebanyak 1,500 tan daging sejuk bernilai RM30 juta telah disita. Kegiatan ini masih dalam siasatan dan pihak Maqis akan bekerjasama dengan KPDNHEP untuk tindakan lanjut.

Sementara itu, kami kongsikan beberapa artikel yang sedang ‘hit’ di The Vocket pada pautan di bawah.

Laman Web Isharefans Sah ‘Lesap’, Ramai Tertipu Dan Rugi Sehingga RM10,000

Polis Terima 6 Laporan Cabul Dan Rogol Gadis, Pendakwah Selebriti Ditahan Sekali Lagi

Selepas 20 Tahun Bersiaran Di RTM, Netizen Terkejut Siri Akhir Gerak Khas Bakal Ditayangkan Di TV3


Takut Berhenti Kerja Untuk Mula Berbisnes? Ini Jawapan Untuk Anda

Nota Editor: Terima kasih buat Tuan Hafiszi Othman kerana sudi berkongsi nota ini di Vocket. Semoga penulisan ini dapat merungkai persoalan yang tersimpan dalam hati anda – nak berhenti atau terus bekerja.

Saya sudah bulat hati untuk berhenti kerja. Saya sudah lama mengusahakan perniagaan secara sambilan. Syukur, pulangannya baik setakat ini.

Saya jangka untuk enam hingga 12 bulan akan datang ianya masih baik berdasarkan permintaan dan tempahan yang diterima.

Untuk pengetahuan tuan, saya telah membuat simpanan, membuat perlindungan takaful untuk diri dan keluarga. Tetapi hati saya sangat takut.

Saya tidak berani lagi untuk menyerahkan surat berhenti kerja yang sudah saya siapkan ini. Apa lagi tuan yang perlu saya sediakan?

Keusahawanan memang bukan untuk semua orang.

Ianya dunia misteri macam hutan belantara yang gelap gelita.

Mungkin tuan boleh pertimbangkan perkara berikut :

Teruskan sahaja bekerja dan membuat bisnes secara sambilan yang berkenaan. Tuan sudah ada dua pendapatan yang baik. Dengan tuan bekerja, tuan senang hati dan tidak tertekan lagi.

Dengan pendapatan tuan yang berganda itu, belajar buat pelaburan. Kelak tuan punya pendapatan aktif dan pasif yang kukuh. Orang kita kata, buat harta.

Jika tuan tetap juga hendak berhenti kerja, tuan siapkan jawapan yang mantap berkenaan soalan ini, MENGAPA sebenarnya tuan mahu berhenti kerja? Jawapan soalan itu adalah harapan.

Harapan adalah ubat ketakutan. Tulis dan kongsikan kepada seseorang yang rapat dengan tuan.

Tuan luangkan banyak masa dengan 'social circle' yang baru. 'Circle' makan gaji tuan tidak banyak membantu menambah keyakinan tuan untuk bertindak.

Tuan sudah ada simpanan, sudah ada perlindungan.

Andaian saya tuan juga telah mengurus semua tanggungjawab dan hutang dengan baik.

Tuan juga telah faham selok belok bidang yang tuan berniaga dengan agak lama.

Berhenti dan tawakal. Buat bisnes betul-betul!

Masih lagi ragu? Tuan berhenti di langkah pertama dan kedua sahaja, bekerja sahajalah.

Bisnes memang bukan untuk semua orang. Tuan masih boleh bebas kewangan dengan bekerja.

BACA: Lelaki Ini Senaraikan 17 Persediaan Sebelum Berhenti Kerja Untuk Berniaga. #8 Paling Penting

BACA: Pesanan Buat Mereka Yang Baru Berhenti Kerja Untuk Berbisnes

LIKE dan FOLLOW Vocket di Facebook serta Instagram


Takut Dan Geli Bila Nampak Gelang Getah, Ketahui Apa Itu ‘Astihophobia’

Setiap orang mempunyai perasaan takut atau fobia terhadap sesuatu perkara. Ada kalanya perkara itu nampak kecil sahaja di mata orang lain, namun bagi individu yang mempunyai sesuatu ‘fobia’ terbabit, ia boleh mengehadkan aktiviti harian dan boleh menyebabkan kebimbangan serta kemurungan yang teruk.

Tular satu rakaman video yang dimuat naik oleh akaun TikTok @nor_alrayyan di mana seorang kanak-kanak lelaki menjerit meronta-ronta apabila ternampak selonggok gelang getah yang ada bersebelahan bungkusan nasi kerabunya.

Perkongsian video itu telah membuat ramai netizen tertanya-tanya mengapakah kanak-kanak lelaki itu memberikan reaksi seperti itu sejurus ternampak selonggok gelang getah tersebut.

Budak takut getah#homestaybertam #homestaykepalabatas #homestaypenang #betamwaterpark #homestaymurah

Perasaan takut apabila melihat gelang getah ini lebih dikenali sebagai Astihophobia, satu fobia di mana seseorang mempunyai ketakutan dan rasa kurang selesa terhadap semua benda diperbuat daripada getah dan lateks.

Punca ketakutan ini boleh disebabkan oleh trauma masa lalu, seperti belon meletup atau gelang getah yang terputus mengenai tubuh badan, atau pernah menyebabkan kecederaan kepada individu terbabit. Ia juga boleh berpunca daripada bau atau rasa getah atau lateks.

Daripada komen-komen yang dikongsikan pada video itu, ada juga netizen lebih dewasa menyatakan mereka turut masih mengalami fobia yang sama seperti kanak-kanak lelaki tersebut.

Pada satu video yang lain pula, kanak-kanak lelaki itu menyatakan punca dia mengalami Astihophobia kerana berasa geli apabila melihat gelang getah itu.

Dalam pada itu, ada seorang wanita tampil membuat penjelasan ringkas bagaimana beliau melalui kehidupan sehariannya sebagai seorang Astihophobia.

Menurut wanita itu, beliau sentiasa membawa sarung tangan plastik, gunting untuk memudahkannya membuka bungkusan yang mempunyai gelang getah.

Jika tiada ‘alatan tersebut’, wanita itu menyatakan beliau lebih rela makan ‘nasi kering’ daripada membuka bungkusan lauk berkuah yang terikat dengan gelang getah.

Sementara itu netizen turut mencadangkan kepada ibu bapa yang mengetahui jika ada anak-anak kecil mempunyai Astihophobia untuk bawa mereka berjumpa pakar bagi mendapatkan rawatan serta kaunseling mengatasi fobia tersebut.


Takut Dengan Rasa Pedas, Lihat Reaksi Katty Perry Cuba Rendang Dan Pulut Kuning

Life Time Asia telah mengeluarkan siaran penuh salah satu episod pertandingan masakan, MasterChef Australia yang menampilkan penyanyi terkenal Katty Perry.

Episod khas yang diadaptasikan daripada lagu terkenal Katty Perry sendiri iaitu cabaran Hot n’ Cold menampilkan pelbagai masakan yang dibuat dengan citarasa pedas yang luar biasa.

Di dalam episod yang bersiaran secara langsung tahun lalu di Australia, Katty Perry telah mencuba salah satu masakan yang dibuat oleh seorang chef kelahiran Malaysia yang kini menetap di Australia, Poh Ling Yeow.

Poh telah menampilkan masakan budaya kelahirannya iaitu Rendang dan Pulut Kuning. Sewaktu kali pertama ditampilkan di hadapan para juri, masakan Poh mengingatkan Katty Perry kepada makanan tradisional Mexico, iaitu Burrito.

Dalam salah satu promo (tonton di atas) yang dikeluarkan tahun lalu, anda boleh lihat bagaimana Katy Perry mencuba hidangan Rendang dan Pulut Kuning yang dibuat khas oleh Poh.

“Oh ya, saya dapat merasakannya,” Katy Perry memberitahu Poh sebelum dia mula batuk.

Poh bertanya, “Adakah saya memasukkan rempah terlalu banyak?”

“Poh cuba membunuh saya,” kata Katy Perry kepada salah seorang juri, Melissa Leong.

Bagaimanapun, melalui siri penuh yang dikeluarkan di laman YouTube Life Time Asia (tonton di bawah), Katty Perry sebenarnya suka dengan makanan yang dihasilkan oleh Poh.

Pada minit ke 54:00, kelihatan Katty Perry tertanya-tanya makanan apakah ini. Tetapi selepas dia mencuba, kelihatan dia tidak boleh berhenti untuk makan.

Selain Katty Perry, ketiga-tiga juri yang lain turut memberi pujian kepada makanan Poh, mereka bukan sahaja memuji rasa dan teksur makanan tersebut, mereka juga turut memuji cara makanan itu dipersembahkan.

Untuk pengetahuan anda, episod ini berlangsung sewaktu Katty Perry sedang mengandung di usia 35 tahun. Selepas pengambaran tersebut, Katty Perry dikatakan mula mengidam makanan pedas.

Poh Ling Yiew lahir di Kuala Lumpur dan sempat bersekolah di SK Convent Bukit Nanas sebelum keluarganya berhijrah ke Australia di usianya 9 tahun. Dia yang kini menetap di Adelaide, Australia Selatan adalah salah seorang peserta yang diminati oleh peminat rancangan MasterChef Australia.

Angkara lambat masak rendang ayam, suami tampar dan ludah muka isteri berusia 66 tahun. Klik pautan di bawah untuk membaca.

Angkara Lambat Masak Rendang Ayam, Suami Tampar Dan Ludah Muka Isteri Berusia 66 Tahun


Kurang Popular Tapi Ini Lokasi Menarik Di Vietnam Yang Ramai Tidak Tahu

Nha Thrang mungkin asing bagi sesetengah orang, tapi tidak buat mereka yang telah meneroka laluan IndoChina atau meneroka secara total Negara Vietnam. Nha Thrang terletak di tengah antara Bandar Besar Ho Chi Minh dan Hanoi dan kurang popular di kalangan pelancong.

Secara jujur, Nha Thrang merupakan satu destinasi yang agak unik, bandar tersusun, bersih dan mempunyai daya tarikan yang saya kira setanding dengan Disneyland Hong Kong mahupun taman tema Everland yang terletak di Korea.

Antara yang menarik di Nha Thrang adalah:

Merupakan satu pulau persendirian yang mempunyai taman tema menarik dan unik. Anda boleh ke sana dengan menaiki kereta kabel yang disediakan dengan kadar bayaran RM160 merentasi lautan.

Rekabentuk tiang seakan Eiffel Tower juga sangat unik, membuatkan saya kagum. Harga pula adalah termasuk semua jenis permainan di dalam taman tema. Terdapat juga pertunjukan ikan duyung, ikan lumba-lumba dan pertunjukan air yang sangat memukau mata dan jiwa. Awesome weh!

Terletak tidak jauh dari Bandar Nha Thrang, sekitar 3 jam anda akan menemukan satu kawasan yang membuatkan jiwa kita rasa tenang dan nyaman. Cuaca sejuk dan udara segar buat kami terasa seperti di Cameron Highlands. Cewaaahhhh.

1. ZooDoo
Merupakan zoo mini yang menarik. Binatang di sini sangat comel dan kebanyakannya tidak ada di zoo di Malaysia.

2. Da Lat Flower Garden
Merupakan kawasan yang dipenuhi dengan pelbagai jenis bunga dan sangat sesuai buat mereka yang ingin berulan madu atau yang sukakan suasana romantik.

3. Crazy House
Rumah yang dibina dengan landskap dan dekorasi yang sangat pelik. Bahkan bentuk bangunan juga aneh tetapi sangat menarik minat untuk siapa sahaja yang masuk untuk meneroka.

4. Valley of Love
Sangat sesuai untuk yang sukakan fantasi, kelainan macam dalam filem Wonderlands. Boleh berhalusinasi dan rasai kelainan di dalam kota bunga.

Baca: AirAsia Perkenal Laluan Baharu Ke Nha Trang, Vietnam Bermula 14 September Ini

Keliru dan buntu? Penginapan sepanjang trip ke sini boleh dicari di aplikasi HotelsCombined. Melalui paparan pencarian hotel, laman web HotelsCombined akan menyenarai dan bandingkan segala macam jenis penginapan mengikut citarasa dan poket kita sendiri.

Aplikasi ini membandingkan harga dari website lain seperti Agoda, Booking, Expedia dan lain lain.

Menerusi paparan, anda akan menemukan jenis bilik yang sama tapi dengan harga berbeza. Jadi kita tak perlu buang masa dan membuat perbandingan satu persatu. Mudah kan? Jika anda masih belum mempunyai apps ini di telefon pintar anda, boleh download app HotelsCombined menerusi Play Store.

Pemilihan penginapan kami adalah berdasarkan jarak dari satu tempat yang bakal dikunjungi, perkampungan Muslim dan mempunyai rujukan positif daripada mereka yang telah menginap di sini sebelum ini. Tetapi yang lebih utama adalah value for money!

Baca lagi: Cara Ke 3 Lokasi Menarik Di Vietnam Selain Ho Chi Minh Dan 6 Tip Travel Untuk Rujukan


Takut Dibunuh, ‘Hacker’ Ini Mohon Maaf Selepas Bocorkan Data Sensitif Keluarga Diraja Arab Saudi

Kumpulan penggodam Rusia, Conti telah memohon maaf kepada keluarga diraja Saudi selepas membocorkan data sensitif mereka. Sesetengah pakar mengatakan kumpulan penggodam itu meminta maaf kerana takut ‘dibunuh’ dalam tindakan balas dendam dari keluarga diraja Saudi.

Kejadian ini bermula apabila Conti mengeluarkan beribu-ribu fail data yang dicuri dari kedai barang kemas British, Graff. Menurut The Times, beribu-ribu fail yang bocor itu termasuk data sensitif daripada orang penting termasuk David Beckham, Oprah Winfrey, Donald Trump, kepada keluarga diraja UAE, Qatar dan Arab Saudi.

“Kami mendapati data sampel kami tidak disemak dengan betul sebelum dimuat naik ke blog,” tulis kumpulan penggodam tersebut dalam satu kenyataan, “Conti menjamin bahawa sebarang maklumat yang berkaitan dengan ahli keluarga Arab Saudi, UAE dan Qatar akan dipadamkan tanpa sebarang pendedahan dan semakan.”

Kumpulan penggodam yang terkenal dengan serangan siber itu juga berkata selain daripada memadam data yang dibocorkan di laman rasmi Conti, mereka juga tidak akan menjual atau memperdagangkannya. Conti menjelaskan bahawa mulai sekarang mereka akan “melaksanakan proses semakan data yang lebih terperinci untuk sebarang operasi masa hadapan.”

Pakar keselamatan siber berkata Conti kelihatan bimbang dengan kemarahan pemimpin Timur Tengah tersebut, terutamanya Putera Arab Saudi Mohammed bin Salman, yang sebelum ini terpalit dengan dakwaan membunuh wartawan Jamal Khashoggi selepas beberapa rahsia keluarga diraja Saudi bocor kepada umum. Namun bagi sesetengah pakar pula, mereka mendakwa bahawa permohonan maaf dari Conti ini sengaja dilakukan bagi menimbulkan kekeliruan kepada masyarakat.

Lancar #opsbedil, ‘hacker’ dari Malaysia muncul wira selepas berjaya godam pengkalan data Israel. Untuk bacaan lanjut, klik pautan di bawah.

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel

‘Hacker’ Dari Malaysia Mengaku Serang 300 VPN Korporat Indonesia

Lihat Scammer Dari India Ini Cuak Selepas Komputernya Digodam ‘Hacker’


Takut Didenda 20 Sen, Guru Ini Tidak Menyiasat Anak Murid Mereka Lagi

Nota Editor: Catatan ini diambil dari Ebook Mendorong Tingkah Laku Positif Kanak-Kanak. E-book ini ditulis untuk menghimpunkan laporan eksperimentasi para pengurus dan guru-guru ketika mengaplikasikan Teknik Nabi di Rangkaian Tadika ABS. Buat pengetahuan pembaca, Teknik Nabi merupakan kajian Tim Pengkaji Hadith Psikologi yang mengkaji prinsip, strategi dan teknik Nabi Muhammad S.A.W apabila mendorong sikap dan tingkah laku orang lain. Kami kongsikan semula di sini dengan izin Puan Nurhidayah Jaafar, Penyunting.

Apabila diminta melanjutkan penulisan tentang pengalaman menggunakan Teknik Nabi, saya teringat satu permainan yang saya lakukan bersama guru-guru lain untuk melatih mereka supaya tidak menyiasat.

Salah satu Teknik Nabi adalah tidak menyiasat punca sesuatu masalah, sebaliknya hanya memberi penyelesaian sekiranya timbul sesuatu masalah. Saya namakan permainan ini sebagai “20sen”. Guru telah sedia maklum tentang Teknik Nabi iaitu tidak menyiasat punca kesalahan.

Apakah kebaikan teknik ini pada anak murid?

1) Anak murid lebih mudah mengaku kesalahan sendiri tetapi pada masa yang sama mereka tidak takut tentangnya.

2) Anak murid tahu mereka tidak akan didenda apabila mengaku kesalahan, sebaliknya diberikan cara menyelesaikan sesuatu isu itu.

3) Memupuk sifat tanggungjawab. Anak murid yang berani mengaku kesalahan dan kesilapan lebih bertanggungjawab berbanding mereka yang menyembunyikan kesalahan sendiri.

4) Belajar menyelesaikan isu berbangkit. Ini dapat menjadikan anak murid lebih kreatif apabila berhadapan dengan halangan.

Semasa berbual-bual dengan guru tadika, saya dapati para guru cenderung bertanya, “Kenapa?”

Sebagai contoh, apabila anak murid meletakkan pinggan ke dalam besen yang salah, guru akan bertanya:

Perkara ini kelihatan seperti hal yang biasa sahaja. Tetapi hakikatnya adalah ia boleh menjadi satu perangai yang menyiasat-menyiasat.

Khuatir apabila anak murid menconteng dinding, maka guru akan terbiasa berkata:

Sepatutnya sebagai seorang guru pendorong, mereka boleh berkata:

(Soalan yang berbentuk dorongan positif)

Di mata kita mungkin tidak cantik sebenarnya, jika dipandang dari sudut anak murid yang ‘berusaha’ menconteng di dinding, sudah tentu mereka suka jika dipuji.

Secara tidak langsung, kita telah menetapkan peraturan:

Kita dapat mengambil tindakan yang lebih wajar ketika itu.

Baiklah, berbalik kepada permainan “20 sen” itu.

Peraturannya mudah sahaja, mana-mana guru yang bertanya dengan soalan yang berbentuk “kenapa?” Mereka akan membayar 20 sen kepada saya.

Guru membantah kerana mereka tahu, walaupun 20 sen, mereka menggunakan perkataan “kenapa?” dengan kerap.

Jika sehari tiga kali, bermaksud 60 sen. 30 hari pula sudah mencecah RM18.00.

Setelah berbincang, kata sepakatnya adalah setiap kali menggunakan soalan berbentuk menyiasat iaitu “kenapa?” mereka didenda sebanyak 10 sen pada minggu pertama.

Beberapa hari dalam seminggu adalah minggu yang mencabar dan menyeronokkan. Saya dapat kumpul duit setiap hari.

Jika sebelum ini guru berbual dengan gaya menyiasat seperti:

Permainan 20 sen ini berakhir sekitar minggu kedua, kerana guru-guru sudah jarang menyiasat lagi.

Mereka sudah boleh berhenti sebentar sebelum terus bertanya. Berfikir gaya cakap yang lebih banyak memberi penyelesaian berbanding soalan yang berbentuk mencari-cari kesalahan orang lain.

Anda boleh membeli  Ebook Mendorong Tingkah Laku Positif Kanak-Kanak disini

LIKE dan FOLLOW Vocket di Facebook serta Instagram